text:
Ugomba kwitonda mu kugaburira amafi, byongera gusa umusaruro, ariko nanone bifasha umworozi kugenzura imyitwarire n’ubuzima bw’amafi.
- Kwifashisha ibiryo biri mugace urimo ku girango udahendwa
- Gutegura ibiryo bike urwanya ko byapfa ubusa no kugabanuka mu bwiza.
- Kubika ukanafunga neza ibiryo mu mifuka ifite inyuma hakozwe muri polythene mu kurwanya ko bya kwangizwa n’udukoko. Bigomba ku bikwa ahantu heza, humye mukurwanya igabanuka ry’intungamubiri.
- Gaburira amafi inshuro ebyiri ku munsi, akenshi saa yine za mugitondo na saa kumi nimwe z’umugoroba
- Ntugabure byinshi wirinda kwandura kw’amazi kimwe no gushwanyagurika kwibiryo bitaribwa byatanga imyuka mibi ishobora gutuma amafi adakura.
- Genzura ikura ry’amafi uzitegereza mu gihe uzigaburira.


c: text/html

text:
Gakenke: Amakoperative arasabwa kuba intangarugero mu gusora
Abayobozi b’amakoperative mu karere ka gakenke Abayobozi b’amakoperative mu karere ka Gakenke basabwe kuba intangarugero mu kubahiriza amategeko y’Imisoro ubwo bahabwaga amahugurwa ku misoro kuwa 09 Ukuboza 2015. Afungura ayo mahugurwa yatanzwe n’Ikigo cy’Imisoro n’Amahoro (RRA), umuyobozi w’akarere wungirije ushinzwe imibereho myiza y’abaturage Ntakirutimana Zepherin yavuze ko buri munyarwanda agomba kwiyubakira... Read More
hafashwe ingamba z’umutekano w’amafaranga ari muri za sacco
N’ubwo hari abatizera umutekano w’amafaranga abikwa muri za sacco kuko zikirindishwa inkoni, abazicunga bavuga ko bafashe ingamba z’umutekano w’amafaranga babitse. Hari abantu bamwe usanga bavuga ko batabitsa muri za sacco zo mu Mirenge kubera ko ngo batakwizera umutekano w’amafaranga yabo. Josiane Umulisa utuye mu Murenge wa Huye, akarere ka Huye ni umwe muri bo. Agira ati « nk’abantu barindisha inkoni se, nta n’imbunda bakoresha,... Read More
Rusizi: Microfinance institutions urged to improve customer care
Leoncie Kankindi, the vice mayor for finance and economic development in Rusizi district advised them to listen to and value consumer feedback to enhance service delivery and satisfy customers’ needs. Kankindi was speaking during a training working of over 30 bank managersfrom Rusiziand Nyamasheke yesterday. The workshop was organised by the Association of Microfinance Institutions in Rwanda “Customers should be treated fairly and respectfully... Read More
Nyabihu: Abakorana na SACCOs bariyongereye
Abagana za SACCOs mu karere ka Nyabihu bariyongereye, n’ubwizigame buriyongera kandi bigenda bibafasha mu iterambere n’imibereho myiza yabo. Kuzamura imibereho y’abaturage kwa SACCO bivugwa binyuze mu buhamya bwa bamwe mu baturage kandi bikanagarukwaho na Hatangimbabazi Theodore ushinzwe amakoperative n’ishoramari mu karere ka Nyabihu. Kuri ubu,bamwe mu bagannye ibigo by’imari bakirinda gusesagura duke babona ahubwo bakatuzigama,bamaze... Read More
Kutivanga mu mikorere ya za Sacco k’ubuyobozi ntibivuga kutazifasha
Sacco, nka koperative abaturage bo mu Mirenge bahurizamo amafaranga yabo, nta muyobozi wemerewe kwivanga mu bikorwa byazo. Ni na yo mpamvu nta muyobozi wo mu nzego z’ibanze ugomba kugaragara muri komite zazo. Guverineri w’Intara y’amajyepfo, Munyantwari Alphonse, avuga ariko ko kutivanga mu mikorere ya za sacco bitavuga kuzitererana burundu. Impamvu Guverineri Munyantwari asaba inzego z’ubuyobozi kudatererana za Sacco, ni ukubera ko ari zo... Read More

robotstxt: allowed

filter: keep


text:
Ni izina ryandikwa mu buryo bwinshi bitewe n’igihugu uryitwa abarizwamo. Raul (Igitaliyani), Radulf ( Ikidage) Ralph, (Muri Denmark) Rafe, Ralphie (Icyongereza), Ralf, (muri Norvège) n’ubundi.
Bimwe mu biranga ba Raoul
Ni umuntu uhisha uburakari bwe, ntushobora kumenya ko ababaye niyo byaba bibereye mu ruhame, azi kwiyumanganya ku buryo utamunyuzamo ijisho.Kubera kumenya kwiyumanganya ntagaragaze umubabaro, abantu bose baramukunda cyane.
Ni umuntu usabana, usanga afite inshuti nyinshi z’igitsina gore kurenza abasore n’abagabo bagenzi be. Azi icyo ashaka kandi akora uko ashoboye ngo akigereho.
Ni umuntu udashyirwaho igitutu , aguma ari wa wundi mu mico n’imyitwarire ntawe ushobora kumuhindura niyo yaba amuyobora.
Raoul ni umuntu uzi kuvuga adasobanya, uzi kuyobora kandi agakunda gushimirwa.
Igihe cyose aba ashaka kuba umuyobozi, akunda ibintu byiza n’akazi gakozwe neza, ibyo bigatuma akunda kuba umuntu uhanga udushya cyangwa umunyabugeni.
Akunze, kuba umunyabugeni, umunyamakuru, umwarimu, umwanditsi n’indi myuga itandukanye yumva yishimiye. Iyo akiri umwana, aba ari umuhanga afungutse mu mutwe kandi afata vuba mu ishuri. Icyo gihe abyeyi be bagomba kumuba hafi kugira ngo ataba umwirasi cyangwa nyamwigendaho.


text:
Muraho bakobwa bashiki bacu bato ? Dore murakuze, mugeze igihe cyo gushaka abagabo, nyamara guhitamo ntibyoroshye kuko umugabo ntatoranywa nk’uko wajya mu iduka ugatoranya agakanzu kakubereye.
Guhitamo umugabo bisaba amahitamo akorwa nyuma y’ ubwitonzi n’ ubushishozi buhambaye ndetse n’ isengesho.
Dore rero sha banyarwandakazi, abasore batangiye kubirukaho ari benshi, nyamara ntibiboroheye guhitamo abababereye.
Mwibuke ko abo muzahitamo, uko bazaba bameze aribyo bizagena uko muzabaho iminsi yose muzaba musigaje kubaho kuri iyi si, nimuhitamo nabi muzaririmba urwo mubonye wa mugani w’ abakuru.
Icya mbere mukwiye kumenya, umugabo nyawe ni uwo muzabana mukundana, ariko munyumve neza simvuze umwe ukunda isura n’ ikimero byanyu ngo namwe mukunde ibyo batunze, dore ko ari byo byeze kuri ubu.
Nimukunda ibyo batunze na bo bazabakunda nk’ ikintu biguriye, kandi kuko na bo bazaba barabakundiye uburanga n’ ikimero. Muzasange babafata nk’ imodoka biguriye bakunda ikiri nshya yasaza bagashaka indi. Nimubyara kabiri bazabata bajye kwishakira ababibarusha.
Mushishoze rero, mubanze murebe ba basore bazi icyo bashaka mu buzima bwabo, bafite icyerekezo kandi biyubaha, bakabubaha ndetse bakaniyubahisha, ibyo bizatuma namwe babubahisha nimushakana.
Umugabo nyawe ni udahunga inshingano, umwe udatinya ibibazo kandi ukunda gukorera mu mucyo, atari bimwe byo kukubwira ko agukunda ari uko muri mu mwijima, agatinya kukwerekana muri rubanda.
Ese uzi ko hari abasore njye banyobeye !! Abo mvuga ni bamwe babwira abakobwa ko bakunda uko basa, ariko bagera mu cyumba bakazimya amatara ! Ubwose nibwo baba babareba neza uko basa cyangwa ni bimwe… Oya nako reka twikomereze !
Ibuka ko umugabo uzashaka azitwa umutware w’ urugo, akamenya gukemura ibibazo by’ urugo kandi akarushakira iterambere. Ibuka ko muzabyarana kandi abana banyu bazamufatiraho urugero, ubanze urebe niba uko ateye ubwabyo byaba ari urugero rwiza ku bana banyu.
Hari umubyeyi watemberanaga n’ umwana, bageze ku kabari yumva inzoga ziratamye, ati mama ko numva hano hari umwuka nk’ uwa papa ? Nyumvira nawe !
Umugabo uzafatanya nawe gusenga, mugahesha urugo rwanyu umugisha kandi abana banyu bagakurana ubwo burere bwo kwiragiza Nyagasani niwe ukeneye, naho kumukundira ko akunda kuryoshya, ko muzajya muhora musohoka…
Bene uwo nimumara kubana azagusiga mu bana, ubakarabya, asohokane n’ abakobwa bangana n’ abana banyu wumirwe !
Gendera ku bupfura n’ ikinyabupfura bye, ku buryo yiyubahisha, ku bunyangamugayo n’ imico iboneye, ku rukundo no kutagira uburyarya n’ ibinyoma, atari wawundi wibera mu kabari,…
Ese ubundi inshuti ze ni ba nde ? Niba ari abasinzi, abasore banywa ibitabi bakibera mu ndaya… Ubwo nyine nawe hita umenya urwego umushyiramo. Urebe igihe aguha, ubwo ninaho ubonera ishusho y’uko azita kuri wowe, ku rugo no ku bana muzabyarana.
Mvuze byinshi sinabirangiza, gusa namwe bakobwa nizeye ko mutazantenguha, muri bakuru kandi mwifuza kuzashaka neza mukagubwa neza, ndabinginze munyumve nka musaza wanyu, nanjye nzanyurwa nimbona mumeze neza kandi mwarahisemo neza, ni inama nabagiraga si itegeko.
Murakoze cyane kandi mugire umunsi mwiza !
Bombori bombori mu rukundo nyakuri kubera facebook , twitter na...
Wamenya ute ko umukobwa agukunda byukuri ?
Amakosa wakora agatuma ugwa ku ishyiga
Wari uziko Ijambo “Mbabarira” rishobora kubaka urukundo mu gihe umubano wanyu...
Ibintu 10 ushobora kuba utazi byerekeranye no kurangiza k’ umugore
18-01-2017br>
Guterana amagambo hagati ya Donald Trump n’Inzego z’Ubutasi bizagarukira he...
18-01-2017br>
Uko Umwami Kigeli yameneshejwe nyuma yo kumanura ibendera ry’Ababiligi i...
17-01-2017br>
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
17-01-2017br>
Amerika : DONALD TRUMP ashobora kugambanirwa n’Inzego z’Iperereza
16-01-2017br>
Umurundi Nahimana Thomas, ari guteka umutwe muri Amarika
16-01-2017br>
Fatima-Portugal : Habaye umuhango wo gusezera kuri Kigeli V, ikimenyetso...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
DONALD TRUMP Ashobora kuba atazi ikimuhatse n’ubwo agiye kuba Perezida...


text:
lun.
11
juin
2012
ISOMO RYA MBERE
Isomo ryo mu gitabo cya mbere cy’Abami (1 Bami 18, 41-46)
Ubwo bari mu nsi y’umusozi wa Karumeli, 41umuhanuzi Eliya abwira Akabu ati “Zamuka urye kandi unywe, kuko numvise umuhindo w’imvura y’impangukano.” 42Akabu ajya kurya no kunywa, naho Eliya ajya mu mpinga y’umusozi wa Karumeli maze arapfukama, umutwe awukoza ku mavi ye. 43Abwira umugaragu we ati “Ngaho genda witegereze mu cyerekezo cy’inyanja !” Arazamuka aritegereza, maze aravuga ati “Nta cyo mbonye.” Eliya aramubwira ati “Subirayo”, bigera ku ncuro ndwi. 44Ku ncuro ya karindwi, umugaragu aravuga ati “Dore mbonye igicu gito kingana n’ikiganza cy’umuntu, kizamuka kiva mu nyanja.” Eliya aramubwira ati “Zamuka ubwire Akabu uti ‘Shumika amafarasi ku igare, maze umanuke imvura itaza kugufatirana’.” 45Mu mwanya muto ijuru rirahinduka, ryuzura ibicu n’umuyaga, maze hagwa imvura y’umurindi. Nuko Akabu yurira igare rye ajya i Yizireyeli. 46Naho Eliya yuzura imbaraga z’Uhoraho, aracebura maze yiruka imbere ya Akabu, kugera mu marembo ya Yizireyeli.
ZABURI (Zab 65(64), 10a-d, 10c.11, 12-13)
Inyik/ Nyagasani, Mana yacu, ukwiye ibisingizo.
Wasuye isi uyuhira amazi,
maze uyigwizamo uburumbuke butagira ingano.
Imigezi y’Imana isendereye amazi,
maze ugategurira abantu imyaka ibatunga.
Dore uko utegura ubutaka :
Uyobora amazi mu mayogi, ugasanza amasinde,
ukagusha imvura y’umurindi ngo ibworoshye,
maze ugaha umugisha imbuto zimeramo.
Umwaka uwusoza uwuhunda ibyiza byawe,
aho unyuze hose hagasigara uburumbuke buteye ubwuzu.
Ubwatsi bw’amatungo buratohagira mu butayu,
utununga ugasanga duteye ubwuzu.
IBANGONDIRIMBO RIBANZIRIZA IVANJILI (1 Yh 4, 21)
Alleluya Alleluya
Nyagasani yadusigiye itegeko rishya :
ukunda Imana, akunde n’umuvandimwe we.
Alleluya
IVANJILI
+ Matayo (Mt 5, 20-26)
Muri icyo gihe, abigishwa bari bateraniye iruhande rwa Yezu ku musozi, maze arababwira ati 20“Reka kandi mbabwire : niba ubutungane bwanyu budasumba ubw’abigishamategeko n’abafarizayi, nta bwo muzinjira mu Ngoma y’ijuru. 21Mwumvise ko abakurambere babwiwe ngo ‘Ntuzice’, kandi nihagira uwica, azabibarizwa mu rubanza. 22Jyeweho mbabwiye ko umuntu wese urakariye uwo bava inda imwe, azabibarizwa mu rukiko ; naho nabwira uwo bava inda imwe ati ‘Gicucu !’, azabibarizwa mu Nama Nkuru ; namubwira ati ‘Uri umusazi’, azishyurira mu nyenga y’umuriro. 23Nuko rero nujyana ituro ryawe imbere y’urutambiro, ukahibukira ko uwo muva inda imwe mufitanye akantu, 24rekera ituro ryawe imbere y’urutambiro, ubanze ujye kwigorora n’uwo muva inda imwe ; hanyuma ugaruke ubone guhereza ituro ryawe. 25Jya ugira ubwira bwo kwiyunga n’uwo mwangana igihe mukiri kumwe mu nzira, kugira ngo ataguteza umucamanza, umucamanza akagushyikiriza umupolisi, ubwo ukaba uroshywe mu buroko. 26Mbikubwize ukuri : nta bwo uzavamo utishyuye byose kugeza ku giceri cya nyuma.”


text:
1. Dore ibaruwa Joriji yandikiye umwana we:
Ku mwana wanjye nkunda cyane uraho?? Nkwandikiye buhoro buhoro kuko nsanzwe nzi ko udasoma vuba vuba. Nubona iyi baruwa uzambwire. Nutayibona kandi nabwo uzambwire. Nta makuru menshi mfite, n’ubwo nabuze aho mpera kubera ubwinshi bw’ibyo nshaka kukubwira.
Ariko di, uziko ntaheruka kubona nyokorome Isidore kuva yapfa!?? Nta gakuru ke mfite pe! Mukuru wawe nawe aherutse kwibaruka no kubyara umwana, ariko sinamenya niba uri tante we cyangwa oncle we, kuko ntaramenya igitsina cy’umwana.
Rya koti ryawe wari wibagiwe narikohereje mu iposita ariko kubera ko ryari rifite ibipesu biremereye, narabiciye mbishyira mu mifuka y’ikote ntuzabite, nangaga ko bimpenda.
Nari nibagiwe kukubwira ko nabonye akazi k’ikirenga aho ndi hejuru y’abantu ibihumbi n’ibihumbi, fora ni akahe? Apu ntuzi gufindura: nsigaye ntema pasiparama (passiparum) ku irimbi.
Mba nkoherereje udufaranga ariko mbyibutse namaze gufunga ibahasha wihangane! Yari papa wawe ugukunda! Joriji Baneti!!
2. Joriji n’umugore we bari bagurishije ikawa, ni uko abajura barabatera ninjoro bati "nimuduhe ayo mufite yose cyangwa tubatere amaraso arimo SIDA". Joriji ati "nimumpe iminota ibiri njye hanze mbitekerezeho".
Ni uko yikoza hanze, agarutse arababwira ati "nimuntere ayo maraso nta mafaranga mwabona." Barayamutera barigendera. Umugore asigara arira amubaza impamvu atabahaye amafaranga akemera ko bamutera amaraso arimo SIDA, Joriji ati "humura nari nambaye agakingirizo SIDA ntiyamfata muganga yanyibwiriye ko ukambaye ntaho yamenera"


text:
Ese ujya umenya ko nawe waba umwe mu bahiriwe?
Imwe mu mvugo ikomeye dukunze gukoresha cyane cyane iyo tubonye umuntu wabonye bimwe mu byiza twe tutarageraho cyangwa tugishakisha cyane cyane ibigendanye n’imitungo n’amafaranga , “turavuga ngo nibe nawe warahiriwe”, gusa igitangaza n’uko uwo twita ko yahiriwe nawe hari abo abona akabona ko bahiriwe kumurusha, ndetse we akabona ntacyo arageraho, nyamara mugihe twabonaga uwatugeza ku rwego ariho twaba tunyuzwe, ibi rero bituma umuntu yibaza byinshi ndetse akibaza ati ni inde uhiriwe muri iyi si ?
Iyo dusomye ijambo ry’Imana mu butumwa bwiza uko bwanditswe na matayo 5, niho Yesu yateruye amagambo agira ati “hahirwa abakene ku mitima yabo, kuko ubwami bwo mu ijuru ari ubwayo. Hahirwa abashavura,kuko aribo bazahozwa. Hahirwa abafite inzara n’inyota byo gukiranuka, kuko aribo bazahazwa, hahirwa abanyambabazi,kuko aribo bazazigirirwa. Hahirwa ab’imitima iboneye kuko aribo bazabona Imana. Hahirwa abarenganyirijwe gukiranuka kuko ubwami bwo mu ijuru ari ubwabo.
Mu rwandiko kandi rwanditswe na yakobo 1:12 na none hakagira hati “hahirwa umuntu wihanganira ibimugerageza kuko namara kwemerwa azambikwa ikamba ry’ubugingo. Aya magambo dusomye iyo uyahuje na kwa guhirwa twe tuvuga usanga bisa nk’ibihabanye ariko ku rundi ruhande bikanuzuzanya, akaba ari nayo mpamvu twavuga ko kubona ibyo umutima wawe ushaka ni uguhirwa koko ndetse ni byiza ariko bikaba byiza kurushaho iyo harimo kubaha Imana,no gukiranuka, gutunga nabyo ni ngo mbwa mu buzima bwa buri munsi tubamo ariko iyo hatabonetsemo kubahisha Imana umuntu abyayisha irari rwe, akabinezerwamo akenshi bikana mutera kujya kure y’Imana.
Iby’ubu butunzi kandi byateye impungenge na Yesu ubwe aho yagiraga ati ku ku mutunzi biragoye kwinjira mu bwami bw’Imana ngo icyoroshye ni uko ingamiya yakwinjira mu izuru ry’urushinge “Matayo 19: 24” ibi Yesu yabivuze agira anatwibutse ko gutunga rimwe na rimwe bitwara igice ki nini cy’ubuzima bwacu nyamara bikadushuka cyane ko inyungu zabwo iyo zitabonetsemo gushaka ubwami bw’Imana zirangirira mu isi nyuma bikaba bibi kurutaho, ndetse bigatuma umwanya wose wafataga ujya gushaka icyahembura ubugingo uwumara mukwiruka kuri kuri bwa butunzi bwawe,aha rero umuntu ababa yagaruka inyuma akagira ati “abahiriwe ni benshi ariko guhirwa nyako ni uguherekejwe n’umutima wanze icyaha ugakunda gukiranuka.
Hari umubare munini w’abantu bajya bitiranya guhirwa nyamara bakumva ko bo basa nk’abavumwe mbese nta guhirwa bateze, ariko ibi ntago aribyo, ubuzima bwose tubamo muri iyi si tububayeho kubw’ubuntu bw’Imana niyo iduha kuramuka, itaguhaye umugisha wayo ntacyo wageraho, gukora ni byiza kandi abakora cyane barifuzwa kuko batuma isi igera kuri byinshi, ariko byaba biteye agahinda umuntu anejeje abatuye ku isi byonyine ariko akabura ubugingo buhoraho.
Ikiruta niba ushaka guhirwa by’ukuri uyu munsi fata icyemezo emera ntuyoborwe n’irari ry’ibyiza byo muri iyi si rimwe na rimwe bigushyira kure y’Imana ahubwo ugendere mubitunganye ndetse uyoborwe n’ijambo ry’Imana ryo rigira riti “Hahirwa abamesera ibishura bwabo bakabyejejsha amaraso y’umwana w’intama yesu kuko aribo bazabasha kwegera cya giti cy’ubugingo maze banyure mu marembo binjire muri rwa rurembo( ibyahish 7:14,22:14)


text:
sam.
11
juin
2011
MISA Y’IGITARAMO CYO KU MUGOROBA UBANZIRIZA PENTEKOSITI
ISOMO RYA MBERE
Bashobora guhitamo muri aya masomo uko ari ane :
1. Igitabo cy’Intangiriro (Intg 11, 1-9)
1Ku isi yose hari ururimi rumwe, n’imvugo imwe. 2Mu iyimuka ry’abantu bava mu burasirazuba, babona ikibaya mugihugu cya Shineyari barahatura. 3Nuko barabwirana bati «Nimuze tubumbe amatafari tuyatwikire mu itanura.» Amabuye bayasimbuza amatafari, n’urwondo rwo kuyafatanisha barusimbuza ubujeni. 4Nuko bati «Nimuze twiyubakire umugi n’umunara ukora ku ijuru, maze izina ryacu ribe ikirangirire kugira ngo tutazatatana ku isi hose.» 5Uhoraho aramanuka, aza kureba uwo mugi n’uwo munara bene Muntu bubakaga. 6Nuko Uhoraho aravuga ati «Dore bose hamwe baremye umuryango umwe, bafite n’imvugo imwe. Ubwo batangiye gukora biriya, , nta wundi mugambi uzabananira ! 7Reka tumanuke maze ururimi bavuga turusobanye, hatazagira uwongera kumva icyo undi avuze !» 8Nuko Uhoraho abakura aho abanyanyagiza ku isi hose, ibyo kubaka wa mugi barabireka. 9Ni cyo cyatumye uwo mugi bawita Babeli (ari byo kuvuga isobanya), kuko ari ho Uhoraho yasobanyirije indimi zo ku isi yose.
2. Igitabo cy’Iyimukamisiri (Iyim 19, 3-8a.16-20)
Mu kwezi kwa gatatu nyuma y’aho Abayisraheli baviriye mu Misiri bagera ku musozi wa Sinayi. 3Musa rero azamuka umusozi asanga Imana. Uhoraho amuhamagarira mu mpinga y’umusozi avuga ati «Bwira utya inzu ya Yakobo, kandi utangarize Abayisraheli uti 4‘Mwiboneye ubwanyu ibyo nakoreye Misiri, n’ukuntu mwebwe nabahetse nk’uko kagoma iguruka ihetse abana bayo, maze nkabazana mbiyegereza. 5None rero nimwumva ibyo mbabwira, muzaba abanjye bwite mu miryango yose n’ubwo isi yose na yo ari iyanjye ; 6ariko mwebwe muzambera urugaga rw’intore zinshengerera n’umuryango mutagatifu’. Ngayo amagambo uza kubwira Abayisraheli.» 7Musa araza akoranya abakuru ba rubanda, maze abasubirira muri ayo magambo yose, uko Uhoraho yari yabimutegetse. 8almbaga yose uko yakabaye isubiza nk’umuntu umwe iti “Ibyo Uhoraho yavuze byose tuzabirangiza !”
16Ku munsi wa gatatu bugicya, inkuba zirahinda; imirabyo irarabya, igicu kirabudika hejuru y’umusozi, n’ijwi ry’impanda riroroma cyane ; maze imbaga yose aho iri mu ngando iradagadwa. 17Musa asohora imbaga mu ngando ngo basanganire lmana, maze bahagarara munsi y’umusozi. 18Umusozi wa Sinayi wose wacucumukaga umwotsi kuko Uhoraho yari yawumanukiyeho mu muriro; umwotsi wawo wacucumukaga nk’uw’itanura, n’umusozi wose ukanyeganyega bikomeye. 19lmyoromo y’impanda igenda irushaho gusakabaka: Musa yaravugaga maze lmana ikamusubirisha imyoromo y’inkuba. 20Uhoraho rero amanukira ku musozi wa Sinayi, mu mpinga yawo, maze Uhoraho ahamagara Musa ngo aze mu mpinga y’umusozi; nuko Musa azamuka umusozi.
3. Igitabo cy’Umuhanuzi Ezekiyeli (Ezk 37, 1-14)
Muri iyo minsi 1ububasha bw’Uhoraho bunzaho, antwarisha umwuka we maze angeza rwagati mu kibaya cyari cyuzuyemo amagufa. 2Nuko anzengurukana muri icyo kibaya aho yari akikije hose, maze nsanga ayo magufa ari menshi cyane kandi yarumye rwose. 3Uhoraho arambaza ati «Mwana w’umuntu, aya magufa se yabasha kongera kuba mazima ?» Ndamusubiza nti «Nyagasani Uhoraho, ni wowe wabimenya.» 4Arambwira ati «Ngaho hanurira aya magufa maze uyabwire uti ‘Yemwe mwa magufa yumiranye mwe, nimutege amatwi ijambo ry’Uhoraho; 5Dore uko Nyagasani Uhoraho ababwiye : Ngiye kubashyiramo umwuka maze mwongere mubeho. 6Ngiye kubateraho imitsi, mbashyireho inyama, mboroseho uruhu, mbashyiremo umwuka maze mubeho ; bityo muzamenye ko ndi Uhoraho.’»
7Ubwo ndahanura nk’uko nari nabitegetswe. Igihe ndiho mpanura, ako kanya numva urusaku, ayo magufa arakorakorana rimwe rikegera irindi. 8Ngo ndebe mbona imitsi iyafasheho, inyama zirayatwikira n’uruhu rurayorosa, ariko nta mwuka wari urimo. 9Nuko arambwira ati «Ngaho mwana w’umuntu hanura, uhanurire umwuka. Wubwire uti ‘Dore uko Nyagasani Uhoraho avuze : Wa mwuka we, turuka mu mpande zose uko ari enye, uhuhere kuri iyi mirambo maze yongere ibeho.’» 10Igihe ndiho mpanura nk’uko nabitegetswe, umwuka uza muri ya mirambo yongera kugira ubuzima, nuko barahaguruka biremamo igitero kinini cyane.
11Hanyuma arambwira ati «Mwana w’umuntu, ayo magufa ni umuryango wa Israheli wose. Ngabo baravuga bati ‘Amagufa yacu yarumiranye, nta cyizere tugifite turashize.’ 12Ni yo mpamvu rero ugomba guhanura ubabwira uti ‘Dore ibyo Nyagasani Uhoraho avuze. Ngiye gukingura imva zanyu nzabavanemo, mwebwe muryango wanjye, maze nzabagarure ku butaka bwa Israheli. 13Muzamenya ko ndi Uhoraho, mwebwe muryango wanjye, ubwo nzaba nakinguye imva zanyu nkazibavanamo. 14Nzabashyiramo umwuka wanjye mubeho kandi mbatuze ku butaka bwanyu; bityo muzamenye ko ari jye Uhoraho wabivuze kandi nkabikora. Uwo ni Uhoraho ubivuze.’»
4. Igitabo cy’Umuhanuzi Yoweli (Yow 3, 1-5a)
Uhoraho aravuze ati 1«Nzasendereza Umwuka wanjye ku cyitwa ikiremwa cyose. Abahungu banyu n’abakobwa banyu bazahanure, abasaza banyu bazabonere mu nzozi, urubyiruko rwanyu ruzabonekerwe. 2Koko muri iyo minsi, abagaragu n’abaja nzabasenderezamo Umwuka wanjye. 3Nzakora ibitangaje mu kirere no hasi ku isi, hazaboneke amaraso, umuriro n’inkingi y’umwotsi. 4Izuba rizijima, ukwezi guhinduke amaraso mbere y’uko haza Umunsi w’Uhoraho, umunsi ukomeye kandi uteye ubwoba ! 5aUbwo abaziyambaza izina ry’Uhoraho bose bazakizwa.»
ZABURI (Zab 104 (103), 1-2a,1a.24, 27-28, 29b-30)
Inyik/ Nyagasani, wohereza umwuka wawe bikaremwa,
Maze imisusire y’isi ukayihindura mishya.
Cyangwa : AlIeluya.
Mutima wanjye, singiza Uhoraho !
Uhoraho Mana yanjye, uri igihangange rwose !
Wisesuyeho icyubahiro n’ububengerane,
wambaye urumuri nk’igishura.
Mutima wanjye, singiza Uhoraho !
Uhoraho, mbega ngo ibikorwa byawe biraba byinshi !
Byose wabikoranye ubwitonzi,
isi yuzuye ibiremwa byawe.
Byose ni wowe byiringira,
biteze ko ubiha icyo kurya mu gihe gikwiye.
Urabiha bikayoragura,
wabumbura ikiganza cyawe bigahaga ibyiza.
Ubivanamo umwuka bigahwera,
bigasubira mu mukungugu byavuyemo.
Wohereza umwuka wawe bikaremwa,
maze imisusire y’isi ukayihindura mishya.
ISOMO RYA KABIRI
Ibaruwa Mutagatifu Pawulo Intumwa yandikiye Abanyaroma (Rom 8, 22-27)
Bavandimwe, 22tuzi neza ko na n’ubu ibiremwa byose binihira icyarimwe, nk’ibiri mu mibabaro yo kuramukwa. 23Nyamara si byo byonyine, ndetse natwe abahawe Roho Mutagatifu ho umuganura turaganyira mu mutima, dutegereje kugirwa abana b’Imana, ugucungurwa kw’imibiri yacu. 24Koko rero twarakijijwe mu bwizere ; nyamara kureba ibyo wizeraga ntibiba bikiri ukwizera. Iyo umuntu yirebera aba acyizeye iki kindi? 25Niba rero twizeye icyo tutareba ubu ngubu, twihanganiye kugitegereza. 26Bityo ni ko na Roho atabara intege nke zacu kuko tutazi icyo twasaba uko bikwiye, maze Roho ubwe akadutakambira mu miniho irenze imivugirwe. 27Kandi Nyirugusuzuma imitima akaba azi icyo Roho yifuza, kuko atakambira abatagatifujwe ku buryo buhuje n’Imana.
IBANGONDIRIMBO RIBANZIRIZA IVANJILI
Alleluya Alleluya.
Ngwino Roho Mutagatifu,
usanganye intima y’abayoboke bawe,
maze bagurumane umuriro w’urukundo rwawe.
Alleluya.
IVANJILI
+ Yohani (Yh 7, 37-39)
Muri icyo gihe, 37ku munsi usoza iminsi mikuru ari na wo uyirusha ibirori, Yezu arahagarara arangurura ijwi ati «Ufite inyota nansange anywe. 38Unyemera nk’uko byanditswe, imigezi y’amazi atanga ubugingo izamuvubukamo.» 39lbyo yabivuze abyerekeje kuri Roho uzahabwa abamwemera. Kugeza icyo gihe Roho yari ataratangwa, kuko Yezu yari atarahabwa ikuzo rye.
MISA YO KU MUNSI MUKURU WA PENTEKOSITI
ISOMO RYA MBERE
Igitabo cy’Ibyakozwe n’Intumwa (Intu 2, 1-11)
1Umunsi wa Pentekositi uragera, bose bakaba bakoraniye hamwe. 2Ako kanya umuriri umeze nk’inkubi y’umuyaga uva mu ijuru, maze wuzura mu nzu bari barimo. 3Nuko haboneka indimi zisa n’iz’umuriro, zigabanya zijya kuri buri muntu muri bo. 4Ubwo bose buzuramo Roho Mutagatifu, batangira kuvuga mu zindi ndimi, uko Roho abahaye kuzivuga.
5Aho rero i Yeruzalemu habaga Abayahudi bubaha lmana, bari baraturutse mu mahanga yose ari mu nsi y’ijuru. 6Ngo bumve urwo rusaku, rubanda rwose barakorana maze barumirwa, kuko buri wese yabumvaga bavuga mu rurimi rwe bwite. 7Barashoberwa batangara bavuga bati «Mbese aba bose bavuga si Abanyagalileya ? 8Bishoboka bite se ko buri muntu muri twe abumva bavuga mu rurimi rwe kavukire ? 9Baba Abapariti, Abamedi n’Abelamu, baba abatuye muri Mezopotamiya, muri Yudeya no muri Kapadosiya, muri Ponti no muri Aziya, 10muri Furujiya no muri Pamfiliya, mu Misiri no mu turere twa Libiya duhereranye na Sireni, baba abashyitsi baturutse i Roma, 11Abayahudi kavukire n’abayoboke b’idini yabo, Abanyakireta , n’Abarabu, twese turabumva bamamaza mu ndimi zacu bwite ibitangaza by’Imana.»
ZABURI (Zab 104 (103), 1ab.24ac, 29b-30, 31.34)
Inyik/ Nyagasani, wohereza umwuka wawe bikaremwa,
maze imisusire y’isi ukayihindura mishya.
Mutima wanjye, singiza Uhoraho !
Uhoraho Mana yanjye, uri igihangange rwose !
Uhoraho, mbega ngo ibikorwa byawe biraba byinshi !
Isi yuzuye ibiremwa byawe !
Ubivanamo umwuka bigahwera,
bigasubira mu mukungugu byavuyemo.
Wohereza umwuka wawe bikaremwa,
maze imisusire y’isi ukayihindura mishya.
Ikuzo ry’Uhoraho riragahoraho ubuziraherezo !
Uhoraho arakishimira ibikorwa bye !
Icyampa ngo umuvugo wanjye umunyure,
maze Uhoraho ambere isoko y’ibyishimo !
ISOMO RYA KABIRI
Ibaruwa ya mbere Mutagatifu Pawulo yandikiye Abanyakorinti (1 Kor 12, 3b-7.12-13)
Bavandimwe, 3bnta wavuga ngo “Yezu ni Nyagasani” atabibwirijwe na Roho Mutagatifu. 4Ingabire ziranyuranye ariko Roho ni umwe ; 5muri Kiliziya kwitangira abandi biri kwinshi, ariko Nyagasani ni umwe ; 6uburyo bwo gukora buri kwinshi, ariko Imana ni Yo itunganya byose muri bose. 7Koko rero buri wese ahabwa kugaragaza ibyo Roho w’lmana amukoreramo, ngo bigirire akamaro bose. 12Mu by’ukuri umubiri ni umwe kandi ugizwe n’ingingo nyinshi; ariko izo ngingo zose n’ubwo ari nyinshi zigize umubiri umwe : ni ko bimeze no muri Kristu. 13Twese twabatirijwe muri Roho umwe ngo tube umubiri umwe. Twaba Abayahudi cyangwa Abagereki, twaba abacakara cyangwa abigenga, twese twuhiwe Roho umwe.
INDIRIMBO Y’IGISINGIZO CY’IYOBERA RYA ROHO MUTAGATIFU
Ngwino Roho Mutagatifu, uze mu mitima yacu,
maze uduhe umucyo wawe wo mu ijuru.
Ngwino mubyeyi w’abakene,
Ngwino wowe soko y’ingabire,
ngwino rumuri rw’imitima yacu.
Uri umuhoza usumba bose,
uri umushyitsi muhire wa roho zacu,
Uri ihumure rigarura ubuyanja.
Ni wowe buruhukiro bw’abanyamiruho,
ni wowe ucubya ubushyuhirane,
ni wowe uhanagura amarira y’abarira.
Yewe ga rumuri ruhire !
Ngwino urwuzuze mu mitima
y’abayoboke bawe bose !
Utaduhagarikiye, umuntu nta cyo yashobora,
nta n’icyo yagira cyiza !
Sukura ibyanduye,
sukira utuzi ibyumiranye,
womore inkomere.
Oroshya imitima ikomeye,
ususurutse imitima ikonje,
Ugarure imitima yayobye.
Abakwemera bose kandi bakakwizera,
bahe ingabire zawe ntagatifu uko ari indwi.
Urabahe n’igihembo cy’ibyiza bakoze,
Uzabahe amaherezo mahire y’agakiza,
Ubahe n’ibyishimo bidashira. Amen.
IBANGONDIRIMBO RIBANZIRIZA IVANJILI
Alleluya Alleluya.
Ngwino Roho Mutagatifu,
usanganye imitima y’abayoboke bawe,
maze bagurumane umuriro w’urukundo rwawe !
Alleluya.
IVANJILI
+ Yohani (Yh 20, 19-23)
Ubwo hari nyuma y’urupfu rwa Yezu,19ku munsi wa mbere ku cyumweru nimugoroba, inzugi z’aho abigishwa bari bateraniye zari zikinze bitewe no gutinya Abayahudi. Nuko Yezu agira atya araza ahagarara hagati yabo, arababwira ati «Nimugire amahoro.» 20Amaze kuvuga atyo abereka ibiganza n’urubavu rwe. Abigishwa babonye Nyagasani, ibyishimo birabasaga. 21Yezu yongera kubabwira ati «Nimugire amahoro. Nk’uko Data yantumye, nanjye ndabatumye.» 22Amaze kuvuga atyo abahuhaho, arababwira ati «Nimwakire Roho Mutagatifu. 23Abo muzakiza ibyaha bazabikizwa, abo mutazabikiza bazabigumana.»


text:
Uyu mugani baca ngo: “Yarushye uwa Kavuna”, bawuca iyo babonye umuntu wagokeye ubusa, ahihibikanira ibizakiza abandi: ni bwo bagira, bati: “Naka yarushye uwa Kavuna (umuruho).”
Byakomotse kuri Kavuna ka Mushimiye, bavuga ko yari umutwa wo ku Kivumu cya Mpushi na Nyerenga (Gitarama); ahasaga umwaka w’i 1500.
Uyu mugani baca ngo: “Yarushye uwa Kavuna”, bawuca iyo babonye umuntu wagokeye ubusa, ahihibikanira ibizakiza abandi: ni bwo bagira, bati: “Naka yarushye uwa Kavuna (umuruho).”
Ubwo Abanyiginya bavuye mu Mubali wa Kabeja, bimukiye i Gasabo mu Bwanacyambwe, bahita Rwanda. Icyo gihe ubutegetsi bwabo ntibwari buremereye kugeza aho Gihanga Ngomijana yimukiye i Gasabo agatura i Buhanga mu Bumbogo; niho yatangiye gukomera gato.
Uwamurushije gukomera byisumbuye ni Ndahiro Cyamatare. We yimutse aho mu Bumbogo, atura i Cyingogo. Amaze kuhatura, abaho baramukunda cyane, kuko ngo yagiraga ubuntu busesuye. Hari abatwa benshi, baramuyoboka kubera intama abanyacyingogo bamurabukiraga akazibihera bakarya.
Bamaze kwishimira ubwo buntu Ndahiro abagirira, bambuka Nyabarongo bajya kumuratira bene wabo bo mu Nduga bari batuye ku Kivumu cya Mpushi na Nyerenga (Nyamabuye), bababwira ko Ndahiro ari umunyabuntu cyane; bati: “Muzaze tumubashyire na mwe mwirebere”
Abatwa b’i Nduga baranga baranangira, bati: “Nta bwo twajya i Cyingogo bagira urugomo” Ariko havamo umutwa umwe witwa Mushimiye, yiyemeza kujyayo, ajyana n’umuhungu we witwaga Kavuna. Bageze i Cyingogo babwira Cyamatare, bati: “Dore uyu mutwa mwene wacu n’uyu muhungu we, tubagushohojeho uzabaduhakire nka twe”
Ndahiro arishima cyane kuko abonye abantu baturutse mu Nduga bamugana. Arabahaka ubwo akajya abaha intama, bitinze abagabira inka bombi. Mushimiye n’umuhungu we bamaze kugabana, bayobora inka zabo bazijyana iwabo ku Kivumu. Abanyakivumu babonye inka Mushimiye n’umuhungu we bagabanye kwa Ndahiro, baratangara; inkuru yogera ku Kivumu isakara i Nduga yose isingira u Bwanamukali, bati: “Ndahiro mu Cyingogo arahaka neza.”
Inkuru imaze kogera, mu Rukoma hakaba umugabo witwaga Mpyisi ya Sagisengo i Gihinga na Ruzege, ayisamira hejuru. Arahaguruka ajya guhakwa na Ndahiro. Agezeyo, ati: “Nje kuguhakwaho ndakuyobotse, kandi n’akarere k’i Nduga ntuyemo kose ndakakuyoboye!
Ndahiro aranezerwa, kuko abonye abantu batatu b’i Nduga bamwizeyeho ubuhake: Mushimiye, Kavuna na Mpyisi.
Ahera ko agabira Mpyisi inka y’imbyeyi aramubwira, ati: “Iyi nka nguhaye, hera ko uyijyana iwanyu. Undi, ati: “Ndagushimiye, ariko mfite inkoni y’ikibando; nk’abo duhura nshoreje inka ikibando barankeka iki?” Ndahiro amuha inkoni y’akanyafu (ni yo yabaye inkomoko y’akarande ko gucyura umunyafu mu kinyarwanda).
Mpyisi ashorera inka ye, ayigejeje i Gihinga abanyanduga barahurura; baza kureba ingabane ya Mpyisi. Inkuru y’uko Ndahiro ahaka neza irushaho kwamamara. Ubwo Cyabakanga cya Butare i Nyamweru (mu Bumbogo) arabyumva; yari afite urugo ku Rugogwe rwa Runda na Gihara, ahera ko akora impamba ajya i Cyingogo.
Agezeyo abwira Ndahiro ko aje kumuhakwaho. Undi yishimira ko abantu b’i Nduga bakomeza kwiyongera baza kumuhakwaho; ahera ko amuha inka z’ imbyeyi ebyiri. Azigejeje iwe i Runda, inkuru noneho iba ikimenamutwe; abatwa b’i Nduga bahurura bajya kurya intama mu Cyingogo, abantu b’ingeri zose bihutira gusanga uwo munyabuntu waribuwe.
Bamaze kuhagwira, ibintu byaho byinshi birononekara; abanyacyingogo bararakara batezuka kuri Ndahiro; asigarana n’abanyanduga baje kumuhakwaho bonyine; ubwo bari bamaze kumugwiraho. Haciyeho iminsi, Ndahiro agira ubwoba kuko abanyacyingogo bamaze kuganda bakaba batakiza kumuhakwaho; ni ko kwigira inama yo gucikisha umuhungu we Ndoli, amwohereza i Karagwe k’Abahinda (Tanzaniya) kurererwa kwa nyirasenge Nyabunyana, muka Ndagara ya Ruhinda; agezeyo areranwa na babyara be.
Abanyacyingogo bumvise ko Ndahiro yacikishije umuhungu we, baza kumubaza aho yagiye; bati: “Ko waje ino ugatura ntitugutere umuganda kubera imico myiza wari ufite, tukakurabukira inka zamara kugwira ugahindukira ukaziduhakisha, twaguha intama ukajya uzihera abatwa tukakwihorera, none ukaba waranacikishije umwana wawe Ndoli, ubwo utwikekabo iki?”
Ndahiro, ati: “Umwana nta bwo yacitse, ahubwo yarazindutse.” Abanyacyingogo, bati: “Ubwo bwenge uduhenda twarabumenye!” Bahera ko barakara, baramutera bararwana, baramunesha baramwica; bamutsinda i Rubi rw’i Nyundo mu Bugamba. Amaze gupfa, bacukura inyenga (imva) yo kumurohamo.
Bagiye kuyimuhambamo, umutwa arabarindagiza; ati: “Uyu mugabo wagiraga nabi mwimutaba; nabonye ikiguli cy’intozi kinini, nimucyo abe ari cyo tumushyiramo zimurye!” (Ku banyanduga guhamba mu nyenga, byari umuziro; ahubwo bahambaga mu bihuru, mu nyenga byari ibyo mu Nkiga) Ndahiro bamumanika mu giti ake karashira, ariko apfa amaze kugira abanyamabanga benshi; ni bo biru; mu Nduga hari Mpande ya Rusanga, i Cyotamakara cy’ i Buhanga; Karangana mu Kona ka Mashyoza; Mpyisi ya Sagisengo i Gihinga na Ruzege; mu Bumbogo hari Cyabakanga cya Butare, i Nyamweru; n’abatwa b’abanyabushingo bo kwa Bwojo bwa Mabago, umutwa w’i Kanyinya (we yari amaze kwiyahura yumvise ko Ndahiro yapfuye).
Minyaruko asigarana na mwene Ndahiro witwaga Bamara, yabyaye ku nshoreke, n’umuhungu we Byinshi, bari batuye ku Cyimisagara ka Kigali; ako gace k’u Bwanacyambwe bakigiramo abahinza, ab’aho barabayoboka kuko ari bene Ndahiro, na yo i Nduga yose iyoboka Mateke w’umusinga.
Nuko biba bityo, hanyuma bitinze, mu Nduga hacana amapfa: haba icyorezo cy’inzara. Abanyanduga batangira kwinuba, bavuga ko Mateke ari we wateje amapfa mu Gihugu. Ubwo Mateke yari afite imfizi y’ intama n’ikivumu cy’umutabataba yateyeho imana: byari ibimenyetso by’ubuhinza bwe.
Abanyanduga bamaze kuremba bagira umujinya baramutera baramwica, intama ye barayica, intebe y’ubuhinza barayimena, ikivumu barakirimbura. Bihurirana n’igicu imvura itangira kugwa, Abanyanduga babigira ihame ry’uko ari we wayicaga. Abatwa baboneraho, bati: “I Nduga yari ikwiye Ndahiro cyangwa inkomoko ye (ubwo bavugiragamo Ndoli); babivugira i Buhoro bwa Nyundo muri Tambwe, kwa Kibogo cya Ndahiro.
Havamo umwe, ati: “Uwabimenyesha abagaragu b’ibyegera bya Ndahiro”; undi, ati: “Iyi nkuru uwayibwira Mpande ya Rusanga!” Ubwo wa mutwa Kavuna yari aho; ati: “Sindushye ndashonje!” Bamuha impamba arahambira ajya kubwira Mpande ya Rusanga.
Amutekerereza uko Mateke yapfuye, uko ikivumu cye cyaguye n’uko intama ye yapfuye n’intebe ye ikameneka. Mpande arishima cyane, ati: “Iyi nkuru uwayibwira Mpyisi ya Sagisengo i Gihinga na Ruzege.” Kavuna, ati: “Sindushye ndashonje”.
Mpande amuha impamba, arahambira n’i Gihinga; abwira Mpyisi kwa kundi. Mpyisi, ati: “Uwabibwira Karangana mu Kona ka Mashyoza.” Kavuna, ati: “Sindushye ndashonje” Bamuha impamba arahambira, ashyira nzira no kwa Karangana mu Kona ka Mashyoza asohoza ubutumwa.
Karangana na we, ati: “Uwabimenyesha Bwojo bwa Mabago.” Kavuna, ati: “Sindushye ndashonje!” Bamuha impamba ajya kwa Bwojo bwa Mabago, umutwa w’i Kanyinya ka Yanza; na we amugira nk’aba mbere, amwohereza kwa Cyabakanga cya Butare i Nyamweru.
Na we amwohereza kwa Minyaruko ya Nyamikenke i Busigi. Minyaruko, ati: “Iyi nkuru uwayibwira Ndoli ya Ndahiro i Karagwe k’Abahinda. Kavuna akaryankuna ati: “Sindushye ndashonje!” (Kurya inkuna ni ukurigata imvuvu z’urwanga rw’isari rwumiye ku munwa kubera umunaniro n’inzara n’inyota).
Nuko kwa Minyaruko bamuha impamba, Kavuna arahambira ajya i Karagwe k’Abahinda. Agezeyo abwira Nyabunyana ko Ndoli u Rwanda rumwifuza kuko ari inkomoko ya Ndahiro. Nyabunyana aranga, ati: “Musaza wanjye uko bamugize ndakuzi, sinakwiyoherereza umwana ngo bamugire nka se!”
Ndoli yumvise ko Nyabunyana yanze aya Kavuna ararakara; abwira nyirasenge ko agomba gutahukana na Kavuna. Nyirasenge amujyana mu gikari ahiherereye bajya inama. Bakiri mu muhezo, Kavuna aromboka ajya kubumviriza amabanga.
Baramubona; Nyabunyana ati: “Yatwumvise azatuvamo, noneho ntimukijyanye!” Bacura inama yo kumusibira amayira. Bamaze kuyinoza, Ndoli ahera ko abunduka agaruka mu Rwanda. Ahageze agira amahirwe imvura irashyana ikomeza kugwa, imyaka irera haba ubukungu; rubanda bateruriraho ijambo ngo: “Haje Ndoli ya Ndahiro”; riba akarande n’inkunga yo gukomera mu Rwanda kw’abami b’Abanyiginya.
Ni na ho muka Minyaruko yakurije kwita Ndoli Ruhanga ntazira; kuko ngo Ndoli yavugiye ku myugariro uwo mugore akabyara, inka zikabyara n’inkoko zigaturaga; ni ho kandi kuvuba byaturutse ngo “Umwami ni we utuma imvura igwa; biba inkomoko yo kwemeza ko Abasigi bo kwa Nyiramikenke bazi ubwiru bw’imvura; kuko Ndoli ava i Karagwe ari ho yabanje kuba, kandi Minyaruko akaba yari umwiru w’icyegera cya Ndahiro mu bandi banyamabanga, ari bo biswe abiru ubwami bumaze gukomera mu gihugu, biba umuhango wabo n’abana babo kugeza ku ndunduro y’ubwami mu Rwanda.
Ngaho aho ubwami bw’Abanyiginya bwashingiye imizi buhereye kuri Ruganzu Ndoli bugakurakuzwa n’umuhungu we Mutara Semugeshi, Muyenzi wa Kaburabuza, ni we wasasanuye imihango y’ibwami n’ubuhake n’ibihe, afatanije n’Abaryankuna basigaye (abanyabanga ba sekuru Ndahiro) Mpande ya Rusanga n’abandi; bataritwa abiru iryo jambo ryadutse nyuma, rikomotse ku ryo mu Nkore ryitwa Abayiru =Abahutu.
Ubwo Kavuna akaryankuna we yari yarapfuye; kuko Ndoli na nyirasenge bari baramugambaniye, kugira ngo atazagaruka mu Rwanda akarukozamo ibirenge kandi yarabibye ubwiru; ariko mu ipfa rye ntiyari abizi. Mu maza ye, yageze ku Kagera asanga baramusibiye amayira; abasare banga kumwambutsa arashoberwa. Amaze kubura epfo na ruguru, umuheto we awushyira ku ivi arawuvuna awirohana mu ruzi ariyahura.
Nuko Ndoli amaze kumwiguranurira i Karagwe agaruka mu Rwanda; amaze kurubundura agororera abandi banyamabanga ba se ikuzo ryo kwitwa Abaryankuna. Ibyo biba ishimwe ry’uko bajyaga bahererekanya ubutumwa bwo kumugarura, bohera Kavuna aho rukomeye hose; baryegurirwa nk’aho ari bo barigendeye umutaga bakarirarira ijoro, bikabatera umuruho nka Kavuna byahobagije ajya i Karagwe gutarura mwene shebuja. Aho ni ho rubanda rwakomoye wa mugani, ngo: “Ingoma uyirira inkuna ejo igakiza nkunzi (umutoni)”
Kuva ubwo rero babona umuntu uhihibikanira ikintu ejo kigakindirwa undi (kigahabwa undi mu mwanya w’uwakiruhiye), bati: “Yarushye uwa kavuna!” Kuruha uwa kavuna = Guhihibikanira ibizakindirwa abandi; kuruhira abatoni; gutahira cyamaramba.
Rugano
Ibitekerezo
Muzadushakire amateka ya ababanda Kanda hano umusubize
Muzanshakire Amateka Y,abasindi Kanda hano umusubize
Nka Jozelyne, abasindi b'abasigi batandukanirahe n'ababanda? Muzamfashe kubimenya, ndabashimiye. Kanda hano umusubize
Nka Jozelyne, abasindi b'abasigi batandukanirahe n'ababanda? Muzamfashe kubimenya, ndabashimiye. Kanda hano umusubize
Muzadushakire amatekay,ababanda Kanda hano umusubize
muzashakire amateka yabantu bakomoka kuri rukondo uwayabona akayohere kuriyo email nanditse hejuru nurakoze mugire akazi keza Kanda hano umusubize
Hoya rwose aya mateka ntabwo ariyo 99%!! Umwami Ndahiro CYAMATARE ntabwo yishwe n'Abanyakingogo habe na gato! CYAMATARE yivuganywe n'Ingabo z'Abakongoro ba NZIRA ya MURAMIRA, Umwami w'u Bugara (ubu ni mu bice bya za Burera) afatanyije na NSIBURA Nyebunga, Umwami w'u Bunyabungo (ubu ni muri DRC/Intara ya Kivu y'Amajyepfo), wari wateye u Rwanda aje kwihorera kuko sekuru wa CYAMATARE ari we Umwami Mibambwe SEKARONGORO Mutabazi ari we wari warishe Umwami MURIRA Muhoyo se wa NSIBURA! SEKARONGORO na we yishe MUHOYO igihe yari agiye guhorera nyina Nyiramibamwe NYABADAHA wishwe n'Ingabo za MUHOYO mu gihe SEKARONGORO yari yarahunganye na nyina (NYABADAHA), bahungira mu Bunyabungo mu gitero cya II Abanyoro bagabye ku Rwanda baturutse muri Uganda. IBI NI BIREBIRE KEREKA MUSOMYE IGITABO NDIMO KWANDIKA, KIGIYE KURANGIRA!!! Uyu CYAMATARE rero wari warahungishije umwana we NDOLI, akajyanwa I Karagwe kwa nyirasenge NYABUNYANA, amaze kwicwa n'Abakongoro ba NZIRA, bafatanije n'Ingabo za NSIBURA, ndetse n'iza BAMARA na JURU (bari abavandimwe ba CYAMATARE, bavuka ku Mwami Yuhi GAHIMA), u Rwanda rwamaze imyaka isaga 10 ruri mu buretwa/ingoyi bw'Abanyabungo, uturere twarwo twarigaruriwe n'Abahinza, barimo GIHWA mu Busigi (Gicumbi) na MATEKE (mu Nduga-Muhanga, Ruhango n'ibice bya Kamonyi na Nyanza)!!! NDOLI rero yakomeje gufashwa kumenya amakuru y'u Rwanda, abikesha inkoramutima 16 zahoze ari iza se bitaga "ABARYANKUNA", ndetse bakabinyuza mu muyoboro wa KAVUNA ka RYAZIGA! Uyu rero ni we wajyaga I Karagwe k'Abahinda ajyanye ayo mabanga, akagaruka akabwira Abaryankuna bandi amagenzi ye!! Uyu KAVUNA ariko kuko hari amabanga y'Ubwiru yaje kumenya atabigenewe (......murambabarira ndacyashakisha ayo ari yo.....!!!!!!), NDOLI atahutse, bafashe umwanzuro ko agomba guhera I Karagwe, maze abonye ko yaruhiye ubusa, akaba atagiye kurya ku byiza bigiye kuba mu Rwanda, ahitamo kwiyahura mu mugezi w'Akagera!! Amateka ni meza, ariko iyo usakumye agoretse woreka imbaga!! Muntegereze, nzabagezaho amateka (n'ubwo Atari ukuri 100%), ariko nzagerageza mbahe ayo NATAMANZUYE ahasigaye, ijoora rizaba ari iryanyu! Mbirimo, mushonje muhishiwe, kandi ntimuzavumbe ayo mwengewe!! Kanda hano umusubize
Tu to numwe rwose Kanda hano umusubize
Ndemeranya nawe Rwose Kanda hano umusubize
murakoze cyane kutugezaho amateka y'umugani kuruha uwa kavuna , nagirango mbasabe musashakire amateka yubwoko bwa abasinga. nkunda amateka cyane . murakoze Kanda hano umusubize
murakoze cyane kutugezaho amateka y'umugani kuruha uwa kavuna , nagirango mbasabe musashakire amateka yubwoko bwa abasinga. nkunda amateka cyane . murakoze Kanda hano umusubize


text:
Abagabo b’Abanyarwanda basaga 3200 baboneje urubyaro bakoresheje uburyo bwa burundu (Vasectom) bemeza ko bitabangamira igikorwa cyo gutera akabariro nk’uko bivugwa na bagenzi babo batarabyitabira.
Nk’uko bitangazwa n’abagabo bo mu ishyirahamwe"Turuhure abagore bacu” rikorera mu Karere ka Rulindo” bavuga ko nyuma yo kubona ibyiza bya"Vasectomy”bagiye babikangurira n’abagabo bo mu tundi Turere, kuri ubu abagabo bifuza kwifungisha burundu bakaba baruta ubushobozi umubare w’abaganga babikora.
Ibi kandi byemejwe n’ukuriye agashami gashinzwe kuboneza urubyaro muri Minisiteri y’Ubuzima Dr Kagabo Leonard, mu kiganiro yagiranye n’ikinyamakuru Izuba Rirashe ku wa 22 Ukwakira 2012 ati "kwifungisha burundu ntibibuza umugabo kuba umugabo, kuko ibice by'umubiri we bikomeza gukora neza."
Yavuze ko ubwiyongere bw’abashaka kwisiramuza byatumye bategura gahunda yo guhugura abandi baganga bahereye mu Karere ka Ngororero kari mu Turere 8 twagaragaje kenshi ko tudafite abaganga bazi gukora Vasectomy”
Nyuma ya Ngororero ngo bazakurikizaho Akarere ka Gatsibo ko gafite abaganga bazi gukora Vasectomy ariko umubare w’abyifuza ukaba urusha ubushobozi bw’abagomba kuyikorerwa kuko buri bitaro byagenewe abaganga 2 gusa kandi hari n’igihe biba ngombwa ko bimurirwa n’ahandi hagasigara abatarabihuguriwe.
N’ubwo hari Uturere tudafite abanganga bazi gukora vasectomy nyamra ngo mu mwaka wa 2011 bari bahuguye abaganga 2 kuri buri bitaro uretse ko bagiye bimurirwa ku bindi kandi hakaba hakiongeraho nabagiye kongera ubumenye.
Munyaneza Pierre wo mu ishyirahamwe Turuhure abagore bacu we akaba yarongeyeho ko Vasecyomy yabagabanyirije amakimbirane mu miryango cyane cyane ku bagabo bakorana imibonano mpuzabitsina n'abo batashakanye, bakabyara abana hirya no ino.
Kwifungisha burundu nta ngaruka bigira mu gutera akabariro- Abifungishije
Abagabo b’Abanyarwanda basaga 3200 baboneje urubyaro bakoresheje uburyo bwa burundu (Vasectom) bemeza ko bitabangamira igikorwa cyo gutera akabariro nk’uko bivugwa na bagenzi babo batarabyitabira.


text:
Abakristo mu gihugu cy’Ubwongereza bari mu gihirahiro cyo kwibaza niba bagomba kuguma cyangwa kuva mu muryango w’ubumwe bw’ibihugu bw’Uburayi (EU), aho bagomba kwifatanya n’abandi mu matora ya kamarampaka, ateganyijwe mu kwezi kwa gatandatu uyu mwaka. Aya amatora agamije kureba niba igihugu cy’Ubwongereza kigomba kuguma cyangwa kuva mu muryango w’ubumwe bw’ibihugu by’Uburayi, icyemezo kigomba kuva mu baturage muri rusange.
Christian Today itangaza ko kimwe mu biteye impungenge aba bakristo ari ukwitandukanye na bagenzi babo bakomoka mu bindi bihugu bihuriye hamwe n’ubwongereza mu muryango wa EU, aho ijwi rya rusange ryabashaga kumvikana. Ikindi ngo ni uko ubusanzwe ubukristo buganisha ku bumwe no kumvikana aho guhangana, ibintu babona bihabanye n’aya matora, bo basanga agamije guhangana no kurushanwa.
Iki kibazo ariko abakristo bibaza bagisangiye n’indi mbaga y’abantu batari bake bibaza uko bizagenda nyuma yo kwitandukanya n’ibindi bihugu, yaba mu rwego rw’ubukungu, imigenderanire, ndetse n’ibindi kuko hari aho bahuriza n’abakristo ko ijwi ry’iki gihugu ryarushagaho kumvikana ku rwego mpuzamahanga. Abavuga ibi bahamya ko ibi bizagira ingaruka zikomeye mu nzego zitandukanye kuri iki gihugu gifatwa nk’igihangange ku isi.
Amasezerano ashyiraho umuryango w’ubumwe bw’ibihugu by’Uburayi yashyizweho nyuma y’intambara ya kabiri y’isi, ahagana mu mwaka w’1950. Ukaba waratumye harushaho kubungabungwa amahoro kuko buri gihugu cyasabwaga kwifashisha ikindi no kubahiriza amasezerano rusange agenga umuryango mbere y’ikintu icyo ari cyo cyose cyakora.


text:
Kuri iki cyumweru tariki 9 Ukwakira 2016 ni bwo Korali ikunzwe cyane izwi ku izina rya " Il est vivant" yakoze igitaramo benshi bise icy’amateka kubera uburyo cyitabiriwe kikanishimirwa kugeza ubwo cyasojwe benshi batifuza ko kirangira.
Iyi korali imaze kugira amateka muri Kiliziya Gatorika by’umwihariko muri Centre Christus ari na ho yavukiye, yashimishije abitabiriye igitaramo cyayo aho yaririmbye indirimbo zitandukanye ziri ku muzingo wayo ziganjemo indirimbo zo gusaba impuhwe z’Imana, indirimbo zirata Bikiramariya ndetse n’indirimbo zo gushimira Imana.
Umuyobozi w’iyi Korali, Mukashema Marie Brigitte yavuze ko iki ari igitaramo cya mbere bakoze, bakaba baragiteguye mu rwego rwo gushimira Imana yabanye na bo bakaba barabihuje n’ukwezi kwa Rozari gufatwa nk’ukwezi kwa Bikiramariya.
Mukashema yashimiye abitabiriye iki gitaramo barimo igisonga cya Musenyeri, abapadiri batandukanye n’abandi, ndetse asaba abakirisitu ko bakomeza kubaba hafi mu bikorwa byose bategura harimo n’ igikorwa cy’amashusho bitegura mu rwego rwo gukomeza kugeza ubutumwa bwiza kuri benshi.
Benshi bagiye bafata ijambo biganjemo abapadiri bavuze ibigwi by’iyi Korali idahwema kwamamaza ijambo ry’Imana ibinyujije mu ntego zayo eshatu arizo kuramya, kwigisha ivanjiri ndetse n’ubuvandimwe.
Iyi Korali iririmba mu ndimi zitandukanye z’amahanga, irategura gushyira hanze amashusho y’izi ndirimbo ndetse irimo no kwandika igitabo gikubiyemo izi ndirimbo no mu buryo bw’amanota kugira ngo bajye bafasha n’abandi bakoresha izi ndirimbo kuziririmba mu buryo bumwe.
Korale “ Il est vivant” imaze imyaka 27 ivutse, yavukiye muri Centre Christus, kuri ubu ifite abaririmbyi 120 ariko abaririmbyi bahoraho ni 76, iyi Korali ifite gahunda yo kwagurira ibitaramo byayo no hanze ya Kigali kugira ngo bakomeze bamamaze ubutumwa bw’Imana.
Abacuranzi ba Korali
Uyobora Korali mu gihe baririmba
Abihaye Imana batandukanye bari bahari barangajwe imbere n’igisonga cya Munsenyeri, Jean Claude Muvandimwe (Uwambaye Ikote rya Kaki)
Alphonse wari uyoboye iki gitaramo
Havuzwe umuvugo
korali imaze guhindura igiye kuririmba mu kindi cyiciro
Charles Ntabyera Padili mukuru wa Paruwasi Regina Pacis wigishije ku mpamvu hashyizweho umwaka w’impuhwe
Iyi Korali yahimbazaga Imana ari nako babyina mu muco wa Kinyarwanda
Bataramiye abitabiriye igitaramo baranyurwa
Bari bagarutse mu kindi cyiciro cya nyuma
Mukashema M. Brigitte umuyobozi wa Korali
Padiri Polycalpe waririmbye muri iyi Korali(ibumoso) na Perezida wa Korali
Abayobozi bagize Komite ya Korali
Bahamagaye n’abigeze kuba muri iyi Korali barataramana
Abantu baryohewe barahaguruka babyinana na Korali
Bamwe bakurikiranye igitaramo bahagaze inyuma


text:
Umugani wa Petero nzukira
Umunsi umwe, Petero Nzukira yari yiriwe atemera ibishyimbo mu ishyamba. Yari yakoze ataruhuka, kuva mu gitondo cy'urwanaga kugera mu mataha y'inka. Akabwibwi kagiye gukwira ageze imuhira, asanga ibiryo bitarahwana, atangira kuvumagura umugore, ngo ni umunebwe.
Umugore aramuhindukirana ati « mbese Petero mugenzi wanjye, ko utahanye inabi? Ahubwo, umva ko abagore turi abanebwe, urareke ejo tuzagurane imirimo: nzirirwe ntema, nawe usigare mu mirimo y'imuhira, tuzarebe uzarusha undi kuvunika n'uzarangiza imirimo ye neza.»
Petero ati « ndabishimye, wabona ukazumva ukuntu umugabo avunika. None ahari byazagutera kurushaho kunyubaha no kumenya ko ari njye ugutunze. »
Mu gitondo, izuba ritaraganya kurasa, umugore atora inkoni n'umuhoro, ajya mu ishyamba gutema. Yagiye yishimye cyane, arushanwa n'inyoni kuririmba. Petero we asigara imuhira.
Hashize umwanya atangira kwicwa n'irungu ry'imuhira. Ariko yanga kwiheba, agerageza kurirwanya. Niko kubuganiza amata mu gisabo, atangira kuyacunda n'ubuhanga bwinshi! Nk'uko bisanzwe n'ubundi, umurimo mushya utera umwete.
Ariko agasusuruko kamaze gukwira, Petero atangira kwuma mu mihogo. Aherako ajya gushakira akayoga mu rwina bataramo inzagwa. Urwagwa rwari rutaze mu gitariro kinini cy'idebe. Icyo kidebe cyari giteretse ku gasenge ku mitambiko itatu, kandi cyari gifite urufunguriro rw'icyuma mu ndiba.
Nuko Petero amaze gukiranura ako kuma kafungaga, agiye gutega ibirika ku mwenge w'igitariro, yumva ingurube irafutagira amata mu muryango w'inzu. Niko gutera hejuru ati « amata yanjye we, yashize!»
Uko yagafashe ibirika mu ntoki, ahita yiruka, maze asanga igisabo gihennye n'ingurube yigaragura mu kiziba cy'amata. Ingurube imubonye ishaka guhunga, igihe igiye kumucaho, ayiguherereza ibirika mu nsina y'ugutwi, ingurube yikubita hasi, irashya rimwe gusa! Igihe akiyikorakora yicuza icyo akoze, yibuka yuko yasize adafunze igitariro, ahubuka nk'iya Gatera, yihina mu mwobo, anyerera mu kiziba cy'urwagwa, yicura intembe. Abyutse asanga cyakamye.
Nuko Petero Nzukira ava mu mwobo ajejeta inzoga. Sinakubwira isoni n'agahinda yari afite. Reka inyota yo, yaramusibaga! Aragenda yegura igisabo ajya kukibuganizamo andi mata.
Igihe icunda arigejeje hagati, yibuka ko inyana ikiri mu ruhongore. Ati « yooo! Dore amanywa amaze gukamba, kandi sindahura inyana!» Aherako ariruka, ajya gukingurira Sine.
Ariko kugira ibyago bitera kumenya ubwenge. Yamaze kuzitura inyana aribwira ati « ubwo nasigaranye n'umwana w'igitambambuga, nkaba kandi ngiye kuvoma, iki gisabo ningisiga aha ngaha, aribuze kugihirika. Ndamuzi ni inkubaganyi. Naba kandi nongeye gupfirwa ubusa.» Nuko akizirika mu ijosi, kigenda kinagana mu bitugu. Atora akabindi, ajya kuvoma amazi yo kuhira Sine. Igihe yunamye kudubika ikibindi, amata yo mu gisabo aseseka mu mutwe no mu iriba.
Nuko Petero yunamuka mu iriba, ati « ibi ntabyo! Nta mata, nta mavuta nteze kubona uyu munsi. Reka gusa njye kuhira inyana, nayikenesheje rwose, ntikigiye kurisha. Inzu yanjye yamezeho ubwatsi buryoshye kandi bwinshi, ndetse nayijugunyeho n'ibishazashaza byinshi. Henga njye kuyuriza, ntacyo bitwaye uruhiza rwayo rurakomeye, kandi hasi yubakishije amubuye manini! »
Inzu ya Petero yari yubatse munsi y'umugunguzi muremure; mu rubega rw'umugunguzi hareshya n'ubutaka. Petero niko kuhatambika ikibaho kinini; cyambukiranya inzira n'uruhiza rw'inzu, abona kucyurizaho inyana ye.
IGICE CYA KABIRI
Ariko rero Petero ntiyashoboraga kuguma hejuru aragiye inyana, kuko yagombaga kugemurira umugore we. Ni ko kuzirika umurunga ukomeye mu ijosi rya Sine, awumenesha igisenge, utunguka mu nzu imbere. Hanyuma aramanuka, azirika wa murunga ku kuguru, aribwira ati « ni uko. Inka yanjye nishaka kumanuka ndabimenya.»
Ahasigaye Petero atangira gukora: akebagura inyama vuba vuba, aroha mu nkono, acuriranya n'ibitunguru n'inyanya. Inkono ayitereka ku ziko, yiyegereza inkwi aracana.
Ngo hashire akanya, Sine irambirwa kuguma hejuru y'inzu, kuko hayiteye impungenge. Ishaka kumanuka mu rubega rutereye ku mugunguzi no ku kibaho. Ibonye ko ari habi, ishaka gusubira inyuma, ubwatsi bw'inzu ikandagiyeho burasohoroka, imanukana na bwo! Muzi rero ko Sine yari iziritse ku mugozi.
Muzi kandi ko uwo mugozi Petero yari yawuziritse ku kuguru. Mu kanya Sine imanutsemo, Petero na we aritera, amaguru ashita mu gisenge cy'inzu, acurika umutwe. Iyo icyo gisenge kidakomera biba byarabaye bite? Bizi Imana!
Petero yamaze gufatwa n'igisenge cy'inzu ye, Sine inaganira hanze; maze sinakubwira imiborogo!
Muka Petero abonye ko ibiryo bitaziye igihe, ararambirwa agaruka imuhira kureba; kandi n'imbeshyerwe ibyo gutema byaramutondaga. Nuko abonye Sine inagana, biramutangaza, arisumbukuruza, umugozi wari uyifashe awucisha umuhoro. Inka yikubita hasi, ubwo, ihabaduka vuba. Petero na we, mu kugwa yabanje umutwe muri ya nkono yari ku ziko. Amahirwe ni uko umariro wari wazimye, naho ubundi aba yarahiye. Yakobotse ku gahanga no ku zuru, akuka n'amenyo abiri.
Umugore yamaze guca ikiziriko, yinjira mu nzu, atabara ibibomborekanye. Asanga umugabo we amaze guhaguruka, avirirana amaraso mu kanwa. Ni ko kumubwira amuseka ati « ari njye, ari nawe, ni nde warushije undi kuvunika none? Ewe, sinjya kugutabira amacumu, wakoze kandi wavunitse: umuntu watetse, ugacunda, ukarera umwana, ukica ingurube, ukarwana na Sine, mugakotana bene aka kageni, n'ibindi ntazi ! Ngaho rero noneho kubitiraho no kungaburira.»
Petero abura icyo asubiza


text:
Biriya umukobwa aba yigirisha urimo kumuswera yitakisha, yiriza ntaho bihuriye n’ububabare n’agahinda! Kandi nta n’ubwo aba yigiza nkana, ntabwo aba abyikoresha, ibyishimo biba byamusabye umutima!
–ni ikimenyetso kigaragaza ko akwishimiye kandi agukunze. Ni ubona usweye umugore agataka, akiriza, uzamenye ko agukunda.
–aba yaryohewe. Iyo umuntu ababaye arataka yakwishima agataka cyangwa agaseka-umukobwa ashobora guseka murimo kubikora- cyangwa agakora ikintu kigaragaza ko yishimye)
–kuniha no kwiriza ni uburyo bwo guhumeka umuntu yitsa cyane kugira ngo aturize mu maboko y’umukunzi we, akomeze kugira umushyukwe-ubushake bwo guhuza igitsina bugume ku rwego rwo hejur; kandi aryoherwe n’igitsina (abantu baryoherwa n’igitsina cyane iyo batuje kandi baruhutse! Iyo badatuje hari ikibirunkana ntikibaryohera baba bafite ibindi bintu ku mutima.)
–ni icyubahiro aba aguhaye! ni uburyo bwo kukwereka ko ari umugore (arimo kurira no gutaka) wowe ukaba umugabo(ubugabo bwawe bumumurimo buratuma ataka-akwereka ko nta wabura gutaka umugabo amuri ho! Aba yicishije bugufi, abagabo birabashimisha. Nta washimishwa no guswera igishegabo, cyangwa igiswerabagabo. Iyo umugore aniha, yitakisha, aba akwereka ko atari kimwe muri byo maze kuvuga.
–umugore abyungukiramo! Iyo amaze kukwereka ko ari umugore, umwereka ko uri umugabo, ugakora iyo bwabaga! Ni nk’ikinamico buri muntu aba azi role ye! Bigutera imbaraga bigatuma mwese mugubwa neza.
–Hari ubwo ashobora gutaka ababaye, imboro yawe ndende yarenze uburebure bw’igituba cyangwa wahise ushyiramo atarabishaka neza, ushobora kumva agusabye kuba uretse kandi ni byiza ko muhuza ibitsina muganira kugira ngo umenye uko ahagaze. Niba mudashobora kuganira sinzi n’impamvu murimo guhuza ibitsina!
Umugore ashobora kandi gutaka agaragaza ibyishimo iyo utari bugufi n’abana yagucumita ugasa n’uwiterera hejuru. Iyo arangije uriruhutsa kugira ngo n’umugabo arangize afite ibyishimo.
Abagore baswerwa bacecetse baca intege abagabo ndetse bikavamo kubahurwa.
Iyo umugore atagukunda ntanakubahe uramuswera ntiyirize cyangwa ngo anihe? Urajombagura igiti gikoma iki! Nubona bikubayeho,uzahagarare wibaze. Utunganye ibidatunganye. Hari nubwo ataniha kubera ubujiji, atazi akamaro ka byo nuko bifasha umugabo kugira imbaraga.


text:
Akarere ka Burera gafite intumbero yo kugabanya ubukene mu baturage
Umuyobozi w’akarere ka Burera atangaza ko intumbero ako karere gafite ari iyo kugabanya ubukene mu baturage bagatuye kuburyo buzasigara ari umugani kandi ngo yizeye ko bazabigeraho bafatanyije.
Semabagare Samuel avuga ko bagambiriye, mu myaka iri mbere, kugabanya ubukene bagendeye ku guteza imbere ubuhinzi n’ubworozi kuko ako karere gafite ubutaka bwera ibihingwa bitandukanye.
Akomeza avuga ko bashyize imbere kuzubaka ahazajya hatunganyirizwa ibikomoka ku buhinzi n’ubworozi kugira ngo byongererwe agaciro bityo biteze imbere umuhinzi kandi binatange akazi ku banyaburera benshi.
Agira ati “ ni ukuvuga ngo nimuhinga marakuja tuyikamurire hano iwacu, amata arahari, tugemure amata ariko dukore za “fromageâ€,…gutyo gutyo…â€.
Yongera ho ko bazongera umusaruro w’amafi aturuka mu biyaga bya Burera na Ruhondo, byo muri ako karere. Bubatse n’amazu kuri ibyo biyaga yo gutunganyiriza mo amafi kuburyo azajya ashyirwa mu bikombe (Boite de Conserve) akagurishwa hirya no hino nk’uko abihamya.
Mu rwego rwo gukomeza guteza imbere akarere ka Burera ndetse no kuzamura imibere ho y’abagatuye, ubuyobozi bw’ako karere buvuga ko buzabyaza umusaruro ubwiza nyaburenga bugaragara muri ako karere.
Mu karere ka Burera hari ibintu bitandukanye bikurura ba mukerarugendo, birimo ibiyaga bya Burera na Ruhondo n’imisozi ibikije, igishanga cy’Urugezi kibyara amazi y’ibyo biyaga ndetse n’ikirunga cya Muhabura kirimo ingagi zo mu birunga.
Semabagare avuga ko bazubaka amahoteli muri ako karere kuburyo abakerarugendo bazajya baza gusura ibyo byiza nyaburanga bazajya banaharara, bityo basige amadovize.
Akomeza avuga ko kandi mu rwego rwo gukomeza gukurura ba mukerarugendo bagiye gushyira amato mato yihuta mu biyaga bya Burera na Ruhondo kugira ngo abo bamukerarugendo bajye bakorera mo siporo maze bahasige amadevize.
Umuyobozi w’akarere ka Burera akomeza ashishikariza abashoramari gushora imari muri ako karere bahubaka amacumbi, bahubaka inganda zitunganya ibihingwa bihera n’ibindi bityo abanyaburera batere imbere bakora imirimo idashingiye ku buhinzi gusa.


text:
Umuvugizi w’itorero rya Pantekoti ryo mu Rwanda ADEPR akaba n’umushumba mukuru waryo Rev Pastor Sibomana Jean, yaburiye abahawe inshingano nshya z’ubupasiteri babarizwa muri Paruwasi ya ADEPR-Nyanza (Kicukiro) na Gatenga kwirinda imva 3 bagenzi babo b’abakozi b’Imana bakunze kugwamo.
Ibi Rev Past Sibomana yabitangaje mu muhango wo kwimika abapasiteri bashya batandatu wabereye ku kicaro cya Paruwasi ya ADEPR-Nyanza (Kicukiro), kuri uyu wa gatandatu tariki 4 Kamena 2016.
Sibomana yibukije aba bahawe inshingano nshya ko bakwiriye kwirinda ahantu hatatu satani akunze gutegera abakozi b’Imana, ibintu yagereranyije n’imva umuntu agwamo kandi akitwa ko akorera Imana.
Abahawe inshingano nshya
Izo mva 3 ni izi zikurikira:
1. Icyubahiro: Rev Pastor Sibomana yibukije abasengewe ko guhabwa inshingano y’ubupasiteri atari uburyo bwiza bwo gutekereza ko bagiye kubahwa no kuba ibitangaza imbere y’abakristo, ahubwo ko babaye abagaragu babo. Ati’ ‘ ibyo byicaro muhawe by’ubupasiteri nibyo koko muzubahwa haba mu rusengero no hanze yarwo, muzagishwa inama, ariko nyabuneka muzirinde kuko satani ahategera benshi.’’
2. Amafaranga: Rev Past Sibomana yongeye gushimangira ko iyo umuntu ahamagariwe gukorera Imana, adakwiye gutekereza umurimo w’Imana nk’ahantu ho gushakira indonke, ahubwo ko ari umurimo usaba kwitonda byaba na ngombwa ugashyiramo n’ayawe kugira ngo umurimo w’Imana ugende neza.
3. Ubusambanyi: kuri iyi ngingo umuvugizi wa ADEPR yibukije ko iyi ari imva irangaye abakozi b’Imana basigaye bagwamo kuburyo badatinya no kubikorera mu murimo w’Imana. Yasabye aba babaye abapasiteri kuzuzuza inshingano bahawe no kugerageza kuba abizerwa muri byose. Ati ‘’ muzayobora abantu batandukanye, barimo abagore n’abakobwa batandukanye, muzirinde ntimuzagwe muri iyi mva.’’
Umuvugizi wa ADEPR aburiye aba bashumba bashya mu gihe hirya no hino mu matorero atandukanye, ndetse no muri ADEPR, havugwa byinshi ku bakozi b’Imana barimo n’abayoboye mu nzego zitandukanye barangwa n’izi ngeso, ikaba n’imwe mu nkomyi zikomeye z’ubutumwa bwiza bikagira ingaruka ku buhamya bwa benshi.
Abahawe inshingano nshya z’ubupasiteri ni Pasteri Eugene Rutagarama, Ngendahayo Cyriaque, Sekamana André, Rugwiza Stanslas, ndetse na Bwate David wari usanzwe ari n’umuyobozi wa Korari yitwa Gibiyoni ibarizwa ku mudugudu wa ADEPR-Murambi. Kuri aba harimo n’uwitwa Dominique wo muri Paruwasi ya ADEPR-Gatenga.


text:
Mu gitondo cyo kuri uyu wa mbere tariki 6 Kamena 2016, bamwe mu banyeshuri bo mu rwunge rw’amashuri rwa Kageyo ruherereye mu Murenge wa Kageyo, Akarere ka Gicumbi, banze kwinjira mu mashuri bahitamo kwigaragambya mu muhanda basaba ko abarimu babo bahagaritse akazi bagaruka mu kazi.
Nkuko amakuru aturuka muri aka karere abivuga, aravuga ko bamwe mu banyeshuri biga muri iki kigo basanzwe ari impunzi z’abanyekongo zatujwe mu nkambi ya Gihembe iherereye muri aka karere, banze kwiga ahubwo bakigaragambya bavuga ko bashaka ko abarimu babo baherutse gusezera ku kazi bagaruka ku bigisha, ibintu ubuyobozi bukeka ko bishobora kuba byihishwe inyuma na bamwe muri abo barimu.
Iyi myigaragambyo y’aba banyeshuri yangije bimwe mu bikoresho by’ikigo aho mu byangiritse harimo ibirahuri by’amashuri bateyeho amabuye.
Iki kigo gisanzwe ari icya Leta, ariko Ishami ry’Umuryango w’Abibumbye ryita ku Mpunzi (UNHCR) ndetse n’umushinga wa ADRA Rwanda ngo bubatsemo amashuri abana b’impunzi bagomba kwigiramo, nyuma yo kubona ko amashuri bigiragamo mu nkambi yari ashaje ku buryo bukabije.
Umunyamabanga Nshingwabikorwa w’umurenge wa Kageyo, Irankijije Nduwayo, yabwiye Makuruki.rw ko ku itariki 1 Kamena 2016, aba barimu bagera kuri 17 na bo b’impunzi bashyikirije ubuyobozi bw’iki kigo cy’ishuri ibaruwa igaragaza ko basezeye ku kazi bavuga ko bifuza kongererwa umushahara ukangana n’uw’abanyarwanda bigisha muri iki kigo.
Yagize ati:”Ku itariki ya 1 z’ukwezi kwa gatandatu banditse basezera akazi kabo bifuza ko bahabwa amafaranga nk’ay’abarimu b’abanyarwanda bigisha muri icyo kigo, kubera ko bari mu nkambi hariya bahabwaga agahimbazamusyi k’ibihumbi 27 kuko hari ibindi bintu bahabwa nko kuvuzwa na UNHCR, bahabwa ibiryo n’amacumbi babamo. Ariko no ku itariki ya 19 Gicurasi 2016 bari batwandikiye ibaruwa ko bazahagarika akazi igihe bazaba batarongererwa uwo mushahara, iryo joro naganiriye na bo mbabwira ko ngiye kwicarana n’ubuyobozi bw’akarere, ADRA, UNHCR, MIDIMAR na PAM,…bari bahawe icyizere cy’uko hari ikizakorwa bananirwa kwihangana.”
Uyu muyobozi avuga ko batunguwe no kubona abarimu bagera kuri 17 mu barimu 23 bigisha kuri icyo kigo basezeye ku kazi ku itariki ya mbere, ariko ngo babonye bibaye bahitamo gushaka abandi barimu babasimbura kugira ngo abana bakomeze bige, ariko ngo abo barimu babonye bagiye gusimbuzwa batangira kujya mu bana barabagumura.
Yagize ati:”Twatunguwe no kubona ku itariki ya 1 abo barimu bahaye mugenzi wabo ibaruwa abandi bisigarira mu nkambi, kandi ni bo benshi, abarimu 17 muri 23, ntibatekereza ku bana 552 bambukanye na bo n’abandi bigishaga, bandika batyo barasezera baricara, twari twatangiye no gushaka abandi barimu bo mu nkambi kugira ngo babasimbure, babona icyemezo cyafashwe ni ko kujya mu bana barabagumura.”
Uyu muyobozi yavuze ko iyi myigaragambo itakozwe n’abanyeshuri bose bo muri iyi nkambi kuko hari abari mu ishuri bari kwiga, akavuga ko bishoboka ko bisa n’aho byatunguranye ubu butumwa bugahabwa abanyeshuri bamwe ntibugere kuri bose.
Umuyobozi w’umurenge wa Kageyo kandi yavuze ko iyo myigaragambyo yahoshejwe ndetse bamwe mu bana bakaba bari kwiga, ariko abandi bigarabambije bo bakaba basubiye mu nkambi babamo.
Uyu muyobozi avuga ko bagiye gukorana inama n’ababyeyi b’aba bana kugira ngo babashe kubumvisha ko aba bana bagomba kugaruka ku ishuri bakiga kimwe n’abandi nkuko byari bisanzwe.
Ikibazo cy’isumbana ry’imishahara y’abarimu b’impunzi n’abanyarwanda si muri iyi nkambi ya Gihembe kivuzwe gusa, kuko n’abarimu bo mu nkambi ya Mahama baturuka mu gihugu cy’u Burundi baherutse gutangaza ko batishimiye isumbana ry’imishahara rigaragara mu barimu baba mu nkambi ndetse n’abarimu b’abanyarwanda mu gihe bose baba bafite impamyabumenyi zingana.


text:
Ishuri ryigisha gukanika ibinyabiziga EMVTC Remera ryo mu Murenge wa Remera, kuri iki cyumweru tariki 14 Kanama 2016, ryahaye impamyabushobozi abanyeshuri barirangijemo ku nshuro ya gatatu, ubuyobozi bw’iri shuri bukavuga ko bwishimira ko hari bimwe mu bikoresho bakuraga hanze ariko ubu basigaye bikorera.
Abanyeshuri 260 bahawe impamyabushobozi, barimo abize imyaka 3, abize umwaka umwe ndetse n’abize amezi atandatu.
Nshimiye Jacques umuyobozi w’iri shuri avuga ko iri shuri ryakomeje gutera imbere kuva ryatangira mu mwaka wa 2013 kandi ngo abanyeshuri bakaba batanga umusaruro ku isoko ry’umurimo.
Uyu muyobozi kandi avuga ko imbogamizi zagiye zigabanuka kuva aho batangiriye kwikorera bimwe mu bikoresho ubundi bakuraga hanze.
At:”Icyo twishimira ni uko ishuri ryakomeje gutera imbere, abanyeshuri bakaryitabira kandi no ku isoko ry’umuriro bakagaragaza umusaruro bagatsinda. Imbogamizi si nyinshi ahubwo ubu twishimira ko ubu hari ibikoresho twikorera kandi mbere twarabitumizaga mu bihugu byo hanze ibyo bikoresho ni zo mbogamizi twagiraga.”
Nshimiye Jacques umuyobozi w’iri shuri
Ndahiro Andrew umuyobozi ushinzwe guteza imbere ireme ry’uburezi mu kigo cy’igihugu gishinzwe amashuri y’imyuga n’ubumenyingiro (WDA), avuga ko umusaruro w’iri shuri ugaragaza ko abanyarwanda bamaze gukanguka babona ko imyuga yatunga abantu.
Ati:”Ubu imyuga yarahindutse abantu batangiye kubona ko ishuri ry’imyuga ryatunga abantu kandi nabayarangiza batubera aba ambasaderi beza kuko bagaragaza ko imyuga yatunga abantu.”
Ndahiro Andrew umuyobozi ushinzwe guteza imbere ireme ry’uburezi muri WDA
Abanyeshuri barangije muri iri shuri baganiriye na Makuruki.rw bavuze ko ubumenyi bakuye muri iri shuri buzabafasha ku isoko ry’umurimo. Abenshi muri bo babwiye umunyamakuru wacu ko bamaze kubona akazi kandi ko bitwara neza bifashishije ubumenyi barikuyemo.
Abanyeshuri 260 ni bo barangije muri iri shuri
Iri shuri ryatangiye kwigisha imyuga yo gukanika ibinyabiziga mu mwaka wa 2013, ndetse ubu rimaze kurangizamo abanyeshuri 600 muri iyo myaka 3 bamaze bigisha.


text:
Ibi byatangajwe n’Umunyamabanga wa leta muri iyi Ministeri ushinzwe Amashuri abanza n’ayisumbuye, Isaac Munyakazi, ubwo yari mu Rwunge rw’amashuri rwa Butare (Groupe Scolaire Officiel de Butare) mu Karere ka Huye, kuri uyu wa 28 Ugushyingo 2016, atangiza ihuriro rya munani ry’abana bafashwa n’uyu muryango rigamije kubigisha amasomo atandukanye arimo kwihangira imirimo no kubibutsa indangagaciro ziranga umwana warezwe neza.
Muri iki gikorwa cyitabiriwe n’abana 458, Munyakazi yabibukije ko imbuto bahawe bakwiye kuyisangiza abandi bityo ikarushaho gukwira hose.
Yagize ati “Ubutumwa aba bana bahabwa bugaragaza ko abayobozi bifuriza umwana w’Umunyarwanda icyiza. Aba rero baba bari hano ni byiza ko babifata kandi ntibabyihererane ahubwo bakajya no kubisangiza abandi aho baba batuye kugira ngo iyi mbuto nziza izerere buri wese.”
Munyakazi yaboneyeho gusaba aba bana kurangwa n’ikinyabupfura, avuga ko ubumenyi budaherekejwe n’uburere bwiza ntacyo bwatanga.
Ati “ Ni nabyo twabwiye n’aba ngaba ko buri gihe mu byo bagomba gukurikirana mu myigire yabo, mu gutsinda, bagomba guherekezwa n’ikinyabupfura. Ni cyo kizatuma bajya ku isoko ry’umurimo ugasanga barangwa n’ibyo igihugu kibifuzaho, cyane ko n’iyo umunyeshuri yatsinda ariko adafite ikinyabupfura usanga ibyo igihugu cyamushoyeho biba byarapfuye ubusa.”
Iyi mvugo yo gusangiza abandi imbuto aba banyeshuri bahawe, yanashimangiwe n’Umuyobozi Mukuru w’agateganyo w’Umuryango Imbuto Foundation, Sandrine Umutoni, wavuze ko abo bana bafite izina ry’Imbuto bagomba kubera abandi urugero.
Yagize ati “Mu mitekerereze yacu nka Imbuto foundation nkuko umuyobozi wacu Nyakubahwa Jeannette Kagame yabisobanuye, mu bikorwa byacu tugira ni uko utera urubuto uteganya kuzabona ikimera cyiza kizava muri rwa rubuto, gihagaze neza, gifite ibitekerezo byiza, ishobora no kwigisha n’abandi ibyiza bizavamo.”
Umunyeshuri witwa Twiringiyimana Jean Marie Vianney witabiriye ayo mahugurwa, yatangarije IGIHE ko mu myaka ine amaze afashwa na Imbuto Foundation amaze gukuramo byinshi bishobora kuzagirira umumaro umuryango Nyarwanda.
Ati “ Nk’ubu bagiye baduha ibiganiro byo gukora imishinga no kuyihagararaho kugira ngo izabashe gutanga akazi ku bantu benshi batandukanye. Iyo tuvuye muri ibi biganiro turagenda tukaganira n’abandi bana mu tunama tw’abana dukunze kuba duhari, tukagira ibyo tubasangiza kugira ngo ya myumvire bifitemo ibashe guhinduka.”
Umuyobozi Mukuru w’agateganyo wa Imbuto Foundation yatangaje ko kuva gahunda yo gufasha abana mu mashuri yisumbuye yatangira mu myaka isaga icumi ishize, bamaze gufasha abarenga ibihumbi bitandatu.


text:
Kuva kera twese twigishijwe kuvuga ngo “Murakoze” cyangwa “Ndabashimiye”. Ayo magambo tuyabwira abantu baduhaye impano cyangwa badukoreye ikintu kiza ariko se nikangahe twibuka gushimira Umuremyi wacu?
Hari utwitayeho kandi utugoboka igihe cyose, atuzi turahumeka.Uwo akwiriye amashimwe yose.
Mureke tubeho ubuzima bwo gushima uwo dukesha kubaho.Maze nawe azakomeza kutwongerera ibyishimo mu buzima. Ni izihe nzira twanyuramo dushimira Uwiteka?
1.Turirimbe bivuye k’umutima
“Muririmbire Uwiteka mumushimire ibyo yakoze, Muririmbirire ku nanga Imana yacu ishimwe.” – Zaburi 147: 7
Indirimbo turirimba ntizibe izo guhimbaza gusa ahubwo turirimbe n’Indirimbo zo gushima tubivanye ku mutima. Wigira isoni zo kuririmbira Imana.Wikwibwira ko udafite ijwi ryiza ahubwo ishimire ibyo yagukoreye nawe uyirimbire.
2. Dushime Imana turi gusenga
“Nimushime Uwiteka mwambaze izina rye, Mwamamaze imirimo yakoze mu mahanga.” – Zaburi 105:1
Dukomeze gusenga tudasaba gusa ahubwo tunashima kubyo ikomeza kudukorera Witinya kuyibwira byose biri mu mutima wawe kandi ntabwo ukeneye amagambo ahambaye y’abanyabwenge ahubwo yiganirize kuko ntiri kure yacu.
3. Sangiza abandi ubutumwa bwiza bw’Imana
“Kandi uwo munsi muzavuga muti “Nimushime Uwiteka mwambaze izina rye, mwamamaze imirimo ye mu mahanga, muvuge yuko izina rye rishyizwe hejuru.”- Yesaya 12:4
Ibyiza dufite tubisangize abandi. Abakristo dufite igikundiro cyo kumenya Umuti w’ibyaha, dufite igikundiro cyo kumenya impamvu tubaho, dufite igikundiro cyo kumenya amaherezo y’ibibi biba ku Isi.
4.Tanga Igitambo
“Utambire Imana ishimwe, Uhigure Isumbabyose umuhigo wawe.” – Zaburi 50:14
Uburyo dutanga byerekana uburyo twishimiye ibyo tubona. Ni gute navuga ko nkunda Imana niba ntacyo nyiha? Ushobora gutanga udakunda ariko ntushobora gukunda udatanga.
Ese dushima mu buryo bukwiye? ni iki tugiye guhindura mu buzima bwacu?


text:
Ntugacumbikire uburyarya umuturanyi mubi w’urukundo
Dusome: Abaroma 12:9 "Urukundo rwanyu rwe kugira uburyarya, mwange ibibi urunuka muhorane n’ibyiza."
Amahoro y’Imana abe muri mwe benedata. Tugiye kwiga inyigisho ifite umutwe uvuga ngo "Ntugacumbikire uburyarya umuturanyi mubi w’urukundo", Yesu ajya kuva mu isi asubira mu ijuru yongeye kwibutsa abantu itegeko rikuru ryo Gukundana. Ati "Mukundane nk’uko nabakunze ( Yohana 13: 34)."
Mbibutse ko aha iyi nyigisho yari igarutse kenshi, byerekana ko yari abizi neza ko igihe kizagera hakaboneka ibituma badakundana, ibi ntibyatinze kuko umuntu wo muri iyi myaka arabyibonera, isi ya none urukundo ruturanye cyane n’uburyarya, urukundo rwabaye nk’imishinga ibyara imyungu, urasanga umuntu akwereka ko agukunda nyamara ari imibare ( kuko hari icyo agamije kukungukamo).
Ingo nyinshi zirasenyuka umusubirizo bitewe n’uko nta rukundo rwigeze rubaho mu bashakanye, abantu barategura gatanya mbere y’ubukwe, akakwereka ko muzabana akaramata, Nyamara afite imibare ko muzagabana umutungo ubundi akigendera, umwana ntatinya guhemukira umubyeyi we, n’ibindi, Ibi byose ni ikibazo gikomeye kandi Isi nta gisubizo ubwayo yabona ariko Imana yacu ni yo gisubizo.
Mu rwandiko rwa 1 Petero 2:1-2 dusangamo igisubizo, Ni mu amagambo avuga ngo "Nuko mwiyambure igomwa ryose n’uburiganya bwose, n’uburyarya n’ishyari no gusebanya kose, mumere nk’impinja zivutse vuba, mwifuze amata y’umwuka adafunguye, kugira ngo abakuze abageze ku gakiza". Urukundo nya rukundo rurihangana rukagira neza, urukundo ntirugira ishyari, urukundo ntirwirarira, ntirwihimbaza, ntirukora ibiteye isoni, ntirushaka ibyarwo, ntiruhutiraho, ntirutekereza ikibi ku bantu..... 1 Abakorinto 13:5-.
Nta wundi uzaduhitiramo kureka uburyarya, uretse amahitamo yacu bwite niyo azadufasha kutabucumbikira, ahubwo tukimika urukundo nya rukundo muri twe. Murakoze Yesu abahe umugisha.
Yari mwene So Ernest RUTAGUNGIRA


text:
IyobokamanaKigali: Pasiteri wa ADEPR yafunzwe ashaka kugirira nabi nyirabukwe amusanze mu rusengero
IyobokamanaKigali: Pasiteri yambitse agatimba abakobwa 80 aranabasengera ngo babone abagabo - Amafoto
IyobokamanaMu buryo bweruye, Kiliziya Gatolika yasabye imbabazi kubera uruhare yagize muri Jenoside
IyobokamanaNyuma yo kwamamara muri ’Ni wowe mugenga’, Hategekimana agiye gukorera agashya ab’i Rubavu
Ndangiza John ubu afungiwe kuri sitasiyo ya Polisi ya Kicukiro mu mujyi wa Kigali nk’uko...
Iki gitaramo cya Korali El Shadai kizaba ku Cyumweru tariki ya 08 Mutarama 2017, aho kizabera...
Iki gitaramo kizaba tariki ya 07 Mutarama 2017 mu cyumba cya Serena Hoteli, kikaba kizatangira...
Hakizimana Etienne ni umupasiteri wo mu itorero rya ADEPR, ariko yakunze gukorera mu gihugu cya...
Kuwa Gatandatu tariki 15 Ukwakira 2016, ku nyubako za Dove Hotel ya ADEPR ku Gisozi habereye...
Mu gihe byari bimenyerewe ko abapadiri bigishaga gusa amasomo akubiye mu Ivanjiri ntagatifu,...
Rev. Pasiteri Uciyimihigo Xavier ukuriye iri torero Umurage w’Abera Silowamu, yakoze iki gikorwa...
Iki gitaramo kizaba tariki ya 24 Ukuboza 2016 muri Salle ya Kigali Convetion Center (KCC),...
Mu itangazo ryashyizweho umukono n’abepisikopi ba Diyosezi zose zo mu Rwanda tariki 17...
Nyuma yo kumenyekana cyane mu ndirimbo "Ni wowe mugenga" n’izindi nyinshi zashyizwe hanze na...
Ku mugoroba wo kuri iki Cyumweru Tariki ya 13 Ugushyingo nibwo habaye ibirori byo guha ibihembo...
Ndangiza John ubu afungiwe kuri sitasiyo ya Polisi ya Kicukiro mu mujyi wa Kigali nk’uko...
Mu myaka 75 itorero rya ADEPR rimaze mu Rwanda, ntabwo ryari ryarigeze rigira umushumba uri ku...
Umwe mu bayoboke b’itorero rya ADEPR witwa Murihano Venant ukomoka mu karere ka Nyamasheke,...
Nk’uko twabibagejejeho mu nkuru yacu yo kuwa Gatatu tariki 12 Ukwakira 2016, hari abapasiteri,...
Ishyamba si ryeru mu Itorero rya Pantikote mu Rwanda rizwi nka ADEPR, ubu haravugwamo bombori...
Padiri Ubald Rugirangonga, amaze kwamamara mu Rwanda no hanze kubera impano idasanzwe afite yo...
Mu gihe Padiri Ubald Rugirangoga ari umwe mu bapadiri bo muri Kiliziya Gaturika bakunzwe kandi...
Mu bihe bitandukanye, Pasiteri Ezra Mpyisi yagiye avuga ibintu bigaragaza we ubwe ibibi yicuza...
Itorero rya Pentekote ryo mu Rwanda rizwi nka ADEPR, riri mu matorero yo mu Rwanda yagiye...
Pasiteri Ezra Mpyisi, Umukambwe umaze imyaka 65 ari umuvugabutumwa mu itorero ry’Abadivantisiti...
Musenyeri Ngirabanyiginya Dominiko wo muri Diyosezi ya Nyundo ku Gisenyi, yitabye Imana muri...
Nyuma y’ubuhamya bwa Ngendahimana Japhet ugenda abwira abantu batandukanye mu nsengero, mu...
Ikinyamakuru Ukwezi.com, giha agaciro ibitekerezo by’abakunzi n’abasomyi bacyo, ninayo mpamvu...


text:
Wari uzi ko gukurikira Yesu ni ukwikorera Umusaraba?
Bene data dufatanyije urugendo rujya mu ijuru,ndabaramukije mu izina rya Yesu Kristo. Uru rugendo turimo kuko nta muhanga warwo kandi rutoroshye, niyo mpamvu ari ngombwa ko turuganiraho. Tuzi ko Yesu yikoreye umusaraba akababara kugirango acungure abantu, n’ubwo bitari byoroshye, yaritanze kugirango abashe kurangiza ubu butumwa bwe .Bivuze ko rero natwe uru rugendo twatangiye byanze bikunze hagomba kubamo ibyo tugomba kwihanganira kugirango tuzabone umurage utabasha kubora cyangwa kwandura, kugajuka, ari wo namwe mwabikiwe mu ijuru 1Pet1:4.
Asobanura ubutumwa bwe, Yesu yagize ati “mwe gutekereza ko nazanywe no kuzana amahoro mu isi, sinaje kuzana amahoro ahubwo naje kuzana inkota. Kuko naje gutanya umwana na se umukobwa na nyina, umukazana na nyirabukwe (Matayo10:34-35). Hari abantu bazi ko kwakira Kristo ari umunyenga, nta bibazo, nta ntambara uzahura nazo, Oya si uko bimeze kuko ni ukwikorera umusaraba, birashoboka ko uzamukurikira abari inshuti zawe bakwange, abandi bagucikeho n’ibindi kuko buri wese afite umusaraba we ; hari n’utazageragezwa n’ imiryango ariko akikorera umusaraba w’uburwayi, ubukene n’ibindi bitandukanye, ariko ibyo ugomba kubyihanganira ku girango uzabashe kubona umurage wacu.
Iyo dusomye ijambo ry’Imana ritwereka ukuntu abakozi bayo mu rugendo rwabo bagiye bahura na byinshi byari bibagoye, umuntu yakwita umusaraba wabo, ariko babashije kwikorera umusaraba wabo bagera ku iherezo muri bo twavuga na Daniyeli , ba Yohana umubatiza, ba Sitefano n’abandi, n’ubwo rimwe na rimwe hari abo tubona bageraga hagati bagacika intege ndetse bagacumura, bihutiraga gusaba Imana imbabazi ikababarira bagakomeza urugendo, kandi bagiye bagira iherezo ryiza. Yobu yari umukiranutsi ariko yihanganiye igipimo yari ashyizwemo, kubura ubutunzi bwose, uburwayi, umuryango we wose umwanze ariko yari yarasobanukiwe ko umugenga wa byose ari Imana.
Imana yabanye na Aburahamu n’ubwo yaje gucika intege agacumura agacyura Hagari umuja we kuko atari yarabyaranye n’umugore we Sara ( Itang16), umutima we ntiwigeze uva ku mana, kugeza ubwo isezerano yahawe risohoreye ( Itang 15), nyuma Aburahamu yaje kubyara umwana w’umuhungu amwita Isaka. Nyuma gato Imana yaje kugerageza Aburahamu imusaba gutamba umwana we w’ikinege Isaka, Aburahamu ntiyajuyaje yumviye Imana n’ubwo bitari byoroshye, ariko Imana ibonye kwizera kwe imubuza kubikora imuha igitambo cyimusimbura cy’imfizi y’intama ndetse Imana imuha umugisha kuko yayumviye (Intangiriro 22).
Yobu yihanganiye ibibazo byose yahuye nabyo mu rugendo yari arimo, ndetse aza kurusoza neza, kimwe na Aburahamu yihanganiye ingorane yagize mu rugendo namwe mwibaze gusabwa gutamba umwana wawe w’ikinege kandi aribwo ukimubyara, ikigeretse kuri ibyo, umubyaye ugeze mu za bukuru ?
Bene data nta mpamvu n’imwe yatuma ducika intege, kuko ni ngombwa ko twikorera umusaraba wacu, iyo urebye mu buzima busanzwe bwa buri munsi umuntu akora amanywa n’ijoro kugira ngo atere imbere, agira ibyo yigomwa, nko kuruhuka, akiyima bimwe na bimwe ngo azigame,maze azabashe kugira ikindi ageraho cyiza, no mu rugendo rujya mu ijuru turasabwa kwihangana, ni ngombwa kandi ngo twigomwe byinshi, ndetse twihanganire ibiturwanya, kugirango tuzabashe gusingira umurage twateganyirijwe. Imana ibahe umugisha.
Ev KAGAMBIRWA Claudine


text:
Nyuma yabo ubuyobozi bw’itorero rya ADEPR buzamuye bamwe muba shumba bakavanwa ku rwego rw’aba pasteur bakitwa ba Bishop, bamwe mu bayoboke b’iri torero ubu baravuga ko ibyakozwe bisa nk’icyo bise gushimuta Itorero ryabo no gushaka kurigira akarima ka bamwe.
Ibi bibaye nyuma yaho hasohokeye imyanzuro bivugwa ko yavuye mu nama iheruka guhuza abayobozi b’iri torero ndeste no kubamurikira aho imirimo yo kubaka hoteli ya ADPR igeze.
Imwe muri iyi myanzuro Makuruki ifitiye kopi, harimo ko abashumba babiri bo ku rwego rwa Reverand, ari bo Tom Rwagasana na Reverend Pasteur Jean Sibomana bazamuka mu ntera bakitwa ba Bishop, ndetse iri torero ngo rigomba kugira ikipe y’umupira w’amaguru izabafasha mu ivugabutumwa no gukurura abayoboke bashya.
Iki ni cyo abakristu bamwe bavuga ko batumva uburyo abantu bagirwa ba Bishop nta muhango ubayeho, ibyo bita kubashimutira itorero no gushaka kwigwizaho imitungo yaryo.
Kamali twahaye irindi zina usengera muri ADPR yagize ati : « Ibigiye kuba muri ADPR mu byitege ! iri uru rwego rwa Bishop ntirwemewe mu itorero ryacu, ibi bivuze uko kwitwa Bishop biguha uburenganzira bwo kuba mu itorero ubuzima bwose, ibi koko murumva ari ibintu by’i Rwanda ? imyaka irenga 70 iri torero ribayeho ubu ni bwo bibutse ko iyi poste igomba kujyaho ? ikibyihishe inyuma ni uko Ubwo Sibomana azaba arangije manda ye azakomeza guhabwa n’ubundi ibyo yari yemerewe akiri umushumba. Leta niyongere idufashe. »
Ku bigendanye no gushinga ikipe y’umupira w’amaguru, aba bayoboke bavuga ko mu ntego zabo hatarimo ibyo kwinjira mu bikorwa nk’ibi, ahubwo bakavugako kuba iri torero ritangiye kwivanga mu zindi gahunda biganishwa ku isenyuka burundu bitewe n’inyungu za bamwe muri bo.
Emelyne nawe twahaye irindi zina kubera umutekano we usanzwe asengera muri ADPR yagize ati : « ubu koko tugiye gukina umupira ? ubuse ni cyo cyari gikenewe koko ! itorero ryacu bararishimuse ndabarahiye. »
Ku ruhande rw’aba bazamuwe mu ntera ari bo Bishop Tom Rwagasana na Bishop Jean Sibomana, bavuga ko ibyabaye nta gikuba cyacitse ko ari ibisanzwe cyane ko ngo byemejwe n’abagize inama y’ubuyobozi, inama y’inteko rusange nayo ibyemera itazuyaje.. Bishop Tom Rwagasana ari nawe muvugizi wungirije yagize ati : « Twasanze n’abandi duhuriye mu muryango w’amatorero ya Pantekoti muri Afurika y’Iburasirazuba no hagati UKIAMKA
( Ushirikiano wa Makanisa ya Kipentekosti ya Afrika ya Mashariki na Kati) babikoresha natwe dufata umwanzuro w’uko tugomba kugendera hamwe n’abandi nta kidasanzwe kirimo rero . »
Ubusanzwe umuntu uri ku rwego rwa Bishop hari imyambaro yambara irimo amakanzu n’ingofero, ku bwa Bishop Tom Rwagasana we avuga ko kugeza ubu batarafata umwanzuro ku myambaro bazambara gusa ngo bazabiganiraho.
Ibi bije na none abakristu b ‘iri torero kuri ubu bari kuvuga ko bakibangamiwe n’umwenda iri torero ryafashe muri banki kugira ngo bubake ihoteli yabo, kuri ubu ngo umuntu utaratanga imisanzu yose ngo ntiyemerewe kugira servise ahabwa. Umwe muri bo yagize ati : « Nkubu nkanjye nari mfite ubukwe vuba aha, ariko kuba ntararangiza gutanga iyo misanzu ubu babaye babyanze. Ngaho nimumbwire aho twerekeza ? »
Si ubwa mbere muri ADPR humvikana ukidahuza kubyemezo bimwe na bimwe, ababyibuka mu munsi yashize nabwo habayemo ukutumvikana, bituma bamwe mu bayoboke ba ADPR birukanwa, ndetse n’ubuyobozi bwite bwa Leta bwinjira muri iki kibazo kugeza gikemutse ariko gahenge bari bafite ubu.
Barasanga kuba Tom Rwagasana na Sibomana jean Bagizwe ba Bishop, ari ikimenyetso gica amarenga y’uko bazaguma mu buyobozi bw’iri torero nkuko bigenda ku yandi matorero yemera i grade rya Bishop.
Dore imyanzuro y’inama yahuje abayobozi ba ADPR taliki ya 17 kugeza kuya 18 Kanama 2016


text:
Duhe ibitekerezo
Urashaka gutanga ibitekerezo?twandikire kuri iranzinone@yahoo.fr/iranzinejo@gmail.com
Murakoze
Murakoze
mercredi 29 décembre 2010
Birasekeje koko!!!!
Umupasitoro Nzamuvumba wabaga ahantu hitwa i Gitwe, yigeze kwiherera mu nzu asangira n'abandi ka "coca cola" (kavangiye), asohotse ageze hanze abona imisozi irimo irazenguruka. Araterura ati "bene data bakundwa, nimwegere mbigishe dore ibyahanuwe birasohotse". Abo basangiye bazi yuko atamenyereye ako gasoda, bati "pastoro ba ugarutse mu nzu"! Ati " mwimbuza guhanura kandi ibyanditswe byasohoye. Byaravuzwe yuko ku munsi wa nyuma imisozi izimukira indi, none dore Rwabicuma yimukiye Mpanga, mu kanya murabona za Gacu zibahise imbere!" Ni uko barakurura bahirikira mu nzu. 2. Umugabo Bagira yigeze gutaha ubukwe iyo mu bakungu, abutaha afite icyaka cyamuteye umwuma, maze si ugukurura ubupfura arabupfurika. Kera kabaye rero igihe cyo gutaha kiragera. Ageze hanze abona ibiti biramuhita iruhande byiruka, abona amazu amunyuze imbere yihuta; akubitiye ku munaniro yifitiye, yiyicarira hasi, ati ndategerereza hano inzu yanjye nayo buriya iri mu nzira iransanga hano
Inscription à : Publier les commentaires (Atom)


text:
ven.
29
avril
2011
ISOMO RYA MBERE
Igitabo cy’Ibyakozwe n’Intumwa (Intu 6, 1-7)
1Muri iyo minsi, umubare w’abigishwa ukomeza kwiyongera; nuko abavugaga ikigereki muri bo batangira kwinubira Abahebureyi, kuko abapfakazi babo batitabwagaho uko bikwiye mu igabura rya buri munsi. 2Nuko ba Cumi na babiri bahamagaza ikoraniro ry’abigishwa, barababwira bati « Ntibikwiye ko tureka ijambo ry’Imana ngo tujye mu byo kugabura. 3None rero bavandimwe, nimwishakemo abagabo barindwi b’inyangamugayo, buzuye Roho Mutagatifu n’ubuhanga, maze tubashinge uwo murimo. 4Naho twebwe tuzagumya kwibanda ubudahwema ku isengesho, no ku murimo wo kwigisha ijambo ry’Imana. » 5Iyo nama ishimisha ikoraniro ryose ; batora Sitefano, umuntu wuzuye ukwemera na Roho Mutagatifu, batora na Filipo na Porokori, Nikanori na Timoni, Parumena na Nikola wo muri Antiyokiya, wari umuyoboke w’idini ry’Abayahudi. 6Maze babashyira Intumwa ; zimaze kubasabira zibaramburiraho ibiganza. 7Nuko ijambo ry’Imana rikomeza gukwira hose, umubare w’abigishwa urushaho kwiyongera i Yeruzalemu, ndetse n’abaherezabitambo benshi bayoboka ukwemera.
ZABURI (Zab 33 (32), 1-2, 4-5, 18-19)
Inyik/ Uhoraho, ineza yawe iraduhoreho,
nk’uko amizero yacu agushingiyeho.
Cyangwa : Alleluya.
Ntungane, nimukomere amashyi Uhoraho !
Abantu b’umutima uboneye bakwiye kumusingiza.
Nimusingize Uhoraho mucuranga icyembe,
munamucurangire inanga y’imirya cumi.
Kuko ijambo ry’Uhoraho ari intagorama,
n’ibikorwa bye byose bikaba indahinyuka.
Akunda ubutungane n’ubutabera,
isi yizuye ineza y’Uhoraho.
Uhoraho ni we uragira abamwubaha,
akita ku biringira impuhwe ze,
kugira ngo abakize urupfu,
anababesheho mu gihe cy’inzara.
IBANGONDIRIMBO RIBANZIRIZA IVANJILI
Alleluya, Alleluya.
Umuremyi w’ijuru n’isi yazutse :
ni Kristu Imana yacu, Umukiza w’abantu.
Alleluya.
IVANJILI
+ Yohani (Yh 6, 16-21)
Igihe Yezu yari amaze gutubura imigati, 16bugorobye abigishwa be baramanuka no ku nkombe y’inyanja. 17Bajya mu bwato berekeza hakurya y’inyanja, ahagana i Kafarinawumu, nuko bubiriraho kandi Yezu atarabageraho. 18Hahuha umuyaga mwinshi, inyanja yitera hejuru. 19Bamaze kugashya ahantu h’amasitadi makumyabiri n’atanu cyangwa mirongo itatu, babona Yezu agenda ku nyanja, ageze hafi y’ubwato. Ubwoba burabataha. 20Ni bwo Yezu ababwiye ati « Nimuhumure, ni jye. » 21Bashatse kumushyira mu bwato, babona ubwato bugeze ku mwaro aho bajyaga.


text:
Rubavu: Sacco itangiye kwigirwaho kubera udushya yazanye mu gukorana n’abaturage
Urubyiruko rwishimiye uburyo rutekerezwaho mu kwiteza imbere Ishakwe Nyamyumba Sacco yo mu murenge wa Nyamyumba niyo imaze kuba bandebereho muzindi Sacco kubera udushya yazanye mu gukorana n’abaturage bigatuma yitabirwa birenze uko izindi Sacco zo mu turere twa Karongi, Muhanga, Burera na Musanze zitabirwa. Abitabiriye urugendo shuri muri Sacco Ishakwe Nyamyumba bavuga ko Sacco zabo zigifite ikibazo cyo gukorana n’abaturage neza bitabira gufata... Read More


text:
Ushobora kuba wakwibwira uti”nzaba nkurikira Yesu nyuma y’igihe iki n’iki,reka mbanze nishimishe bihagije kandi ndumva ntakibazo”,cyangwa wareba imyaka,imibereho ndetse n’urwego uriho ukabona ko Yesu rwose uzaba umuha umwanya nyuma.
Rwose ibyo byumvikana nk’ukuri ariko ntabwo ari ukuri na gato,kuko ibyo bitekerezo ndetse n’imyumvire nk’iyo nta handi yakuganisha uretse mu rupfu. Nubwo ureba,ukaba ufite umubiri n’ubwenge ariko wibuke ko imbere muri wowe harimo umwuka cyangwa roho wahawe n’Imana,uretse umubiri naho ubundi roho yawe izabaho iteka ryose,ishobora kubana n’Imana Umuremyi wawe mu ijuru cyangwa se I kuzimu mu irimbukiro.
None se kuki wumva ushaka kwikura amata mu kanwa wanga amahirwe ufite yo kuzabana n’Imana ukifuza kubisimbuza iraha rishira mu kanya gato?. Bibiliya ikugira inama yo kureka kwizirika kukwinezeza kuko usanga abakunda ibyo” badakunda n’ababo, batūzura, babeshyerana, batirinda, bagira urugomo, badakunda ibyiza bagambana, ibyigenge, bikakaza, bakunda ibibanezeza aho gukunda Imana”.2 Timoteyo 3:3-4.
Wagakomeje ukinezeza rwose ukazaba wakira Yesu mu buzima bwawe ariko ikibazo ni kimwe nuko utazi ibizaba ejo,nti wamenya niba ejo utazamburwa ubuzima bwawe n’impanuka cyangwa ubundi burwayi butunguranye. Ikindi ni uko utamenya niba koko uko imyaka itaha indi ikaza aribwo uzabasha guhindukira ugasanga Imana.
Nta kindi kibitera nuko icyaha gikomeza imitima yacu kigatuma umuntu ashobora no kugera aho atacyumva umuhamagaro w’Imana bityo ugusanga ubaye imbata y’icyaha burundu.
Ukuri nuko Imana Imana yaguteguriye ubuzima bwiza kurusha uko wowe wumva ushaka ubwawe,Imana kubera urukundo igukunda yemeye kukoherereza umwana wayo kugira ngo agupfire none rero ntabwo ukwiye kwirengagiza urwo rukundo rutagira akagero ahubwo wemere ufungurire Yesu Kristo umutima wawe kugira ngo wakire ubuzima bushya kandi ntuzigera wicuza kubwo kwakira Yesu Kristo nk’umwami n’Umukiza w’ubugingo bwawe.


text:
Danielle Steel yavutse tariki ya 14 Kanama 1947, avukira I New York muri Amerika. Nubwo Steel yavukiye I New York yaje kujya kwiga mu Bufaransa ariko arangije amashuri yisumbuye asubira muri Amerika.
Ubwo yari atwite umwana we wa mbere ku myaka 19 nibwo Danielle yanditse igitabo cye cya mbere ariko akaba yari asanzwe yandika ibisigo n’imivugo byavugaga ahanini ku bagore.
Igitabo cye cya mbere cyaguzwe cyane cyitwa ‘Passion’ Promise’ kizwi na none ku izina rya “Golden Moments’ cyanditswe mu 1977.
Mu bitabo bigera 129 Danielle yanditse, hakozwemo amakopi arenga milliyoni 600 bigurishwa mu bihugu bisaga 69 bikaba byarahinduwe mu ndimi 43.
Kuva mu 1981, Danielle yamaze ibyumweru 390 ari ku mwanya wa mbere mu banditsi bacuruza ibitabo byinshi bikaba byaratumye agaragara mu gitabo cy’abafite agahigo mu bintu bitandukanye ‘Guines de Record’, naho muri 2007 akaba yarabaye umwanditsi wa 8 mu bafite ibitabo byahinduwe mu ndimi nyinshi.
Danielle Steel yashakanye n’abagabo batandukanye akaba afite abana 9 bavuka ku bagabo 3 batandukanye.
Danielle Steel kandi yashinze imiryango 2, umwe wita ku bafite ibibazo byo mu mutwe, witwa Nick Traina akaba yarawitiriye umwana we witwaga Nickolas Traina wapfuye yiyahuye mu 1997, akaba yaranamwanditseho igitabo cyitwa “ His Bright Life’ cyasohotse mu 1998, amafaranga kigurishwamo akaba ariyo afasha uwo muryango. Undi muryango washinzwe na Danielle ufasha abantu badafite aho baba.
Kuri ubu Danielle Steel abarizwa muri San Francisco cyangwa akaba muri Paris. Ku bwo kuba mu Bufaransa no muri Amerika, Danielle, avuga indimi zitandukanye harimo igifaransa,icyongereza,igitaliyani n’icyespanyore.
Sources: Daniellesteel.net


text:
ven.
18
nov.
2011
Didasi yavukiye muri Espanye.Ababyeyi be bari abahinzi.Didasi akiri muto ,yari umwana ukerebutse kandi w’ingeso nziza.Amaze kuba umusore yinjiye mu muryango w’Abafransiskani i Kordu,aba umufurere.Kuva ubwo yakoze imirimo myinshi inyuranye ari ukwita ku bitunga urugo,kwakira abashyitsi,kuvura abarwayi n’ibindi...
Ukwitagatifuza kwe kwagaragaraga muri byinshi,haba mu myifatire ye cyangwa mu kwigomwa.Abakristu benshi bakundaga ku mugisha inama.
Igihe i Roma habaye umunsi mukuru wo gushyira Bernardo mu rwego rw’abatagatifu,Didasi ni we watumwe guhagararira bagenzi be.Muri iyo minsi haduka icyorezo cy’indwara,nuko basaba Didasi kuvura abo barwayi batari bafite kirengera.Abantu batangazwaga n’ukwitanga kwe n’ukuntu abarwayi bakiraga vuba.Didasi yaguye mu kigo cya Alkala muri Espanye, mu mwaka w’1463.


text:
sam.
10
nov.
2012
1. Inyigisho y’iki cyumweru irahera ku mupfakazi utaritabwagaho maze ari Eliya, ari Yezu, bakatugaragariza ko Imana itareba uko twe tureba. Mu isomo rya mbere Umuhanuzi Eliya, wahungaga Umwamikazi Gezabele wari umumereye nabi amutoteza, ageze muri Fenesiya mu mugi wa Sareputa mu gihe hari inzara imeze nabi. Umupfakazi rero uyu muhanuzi ahura nawe muri icyo gihe gikomeye arashushanya uwo Yezu azahura na we igihe yari i Nazareti muri Sinagoge amaze kwigisha.
2. Uwo mupfakazi Eliya yahuye na we, nta kindi yari afite uretse agafu k’urushyi yari asigaranye mu kebo, n’utuvuta yari afite mu keso. Nyamara ntazuyaza guha ubwo busa busa yari asigaranye uwo muntu bari bahuye, maze yarangiza akipfira we n’umwana we. Ni ikimenyetso gikomeye cy’ukwitanga no kugaragaza ko imbere y’ibintu umuntu ari we wari ukwiye kwitabwaho kuruta byose. Kugira byinshi ntabwo aribyo bitanga umutima wita ku bandi, ahubwo kugira umutima mwiza ni ukwibuka ko ibyo dutunze byose tubikesha Imana. Uyu mupfakazi utabara Eliya, aratwibutsa ko twese tubeshejweho n’ukwizera ko Imana ariyo idushoborera ibyatuyobeye, ko twese tubeshejweho n’impuhwe z’Imana yo ituzi imbere n’inyuma. Uyu mupfakazi aratwigisha gutanga ugira ngo umeze nabi kukurusha agire ubuzima ari umugenzo ukomeye ugomba kuturanga cyane cyane twe twitwa abakristu. Ufite Imana ho Umurinzi n’Icyizere, ni we ubasha kureba igikwiye kandi akamenya ko undi na we ari njye, bityo kumumenya no kumwitaho bikaba inshingano zanjye.
3. Umugore w’umupfakazi turamusanga kandi mu Ivanjili. Mu ngoro y’Imana y’i Yeruzalemu, ahari haragenewe kwicarwa n’abagore gusa hari udusanduka 13 twari tugenewe gushyirwamo amaturo yatangwaga k’ubushake cyangwa ku gahato kugira ngo ingoro y’Imana ibashe kwitabwaho. Yezu rero yari yicaye bugufi aho yitegereza ukuntu barimo batura, cyane cyane areba abakire batangaga bagaragariza umuherezabitambo wari ushinzwe ayo maturo icyo batuye kugira ngo abashime. Bwari uburyo bwo kugaragaza ko ukomeye, ko ugomba kubahwa kuko utanga byinshi, ibyo bikaba byaraherekezwaga no kugaragara neza mu maso y’abaherezabitambo. Nta numwe rero wari witaye k’umupfakazi, kuko babonaga ko we ntacyo yatanga kigaragara kuko yari umukene.
4. Igikorwa Yezu akoze, ni ukugaragaza uburyo ituro ry’uwo mupfakazi rikomeye, agira ati: “Ndababwira ukuri : Uriya mupfakazi w'umukene yarushije abandi bose gutura. Kuko bariya bose bashyizemo ku by'ikirenga, naho we yashyizemo ibyari bimutunze byose.” Yezu ntagaya ibyo abandi bakize batanze, icyo ashaka kugaragaza n’uburyo bagitanze. Kwirata no gushaka kwiyerekana, “gutembera bambaye amakanzu maremare, no kuramukirizwa mu materaniro, gukunda guhabwa intebe z'icyubahiro mu masengero, n'imyanya y'imbere aho batumiwe,” ibyo nibyo Yezu yifuza kurandura kubifuza gukurikira inzira atuyoboramo. Kumenya guca bugufi, kumenya guha ibintu agaciro no kwirinda kwigira ibitangaza nk’aho turi umuremyi wa byose, nibyo Yezu yifuza ko twacikaho maze tukarangwa n’umutima utuza kandi ukoroshya. Ibintu tubihabwa k’ubuntu, ni umugisha w’Imana, gushyira imbere kubyiratamo no kubikandagiza abandi ni ubwenge buke. Ibintu bishobora guhitana n’ibihe, ibintu bishobora kuyoyoka, ariko ubumuntu bwo buhorana itoto. Yezu arifuza ko iryo toto ariryo ryaturanga, ibintu bikatubera abagaragu aho kuba abagaragu b’ibintu.
5. Uwo mupfakazi ntatanze kubera ko atunze, atanze kubera ko yemera Imana imuha ubuzima. Ntatanze ibisaguka kubyo yamuhaye, ahubwo aritanze byo kimenyetso cy’urukundo rudasumbwa. Abapfakazi bo mu masomo y’uyu munsi, batubere ikimenyetso cy’umuntu wemera by’ukuri. Ni abakene, bakennye ibintu ariko bakize ku Mana. Ni ibimenyetso by’urukundo rwiyibagirwa, ni ibimenyetso byo kwitanga. Yezu atube hafi.


text:
sam.
10
sept.
2011
“Jya ubabarira mugenzi wawe ibicumuro bye, bityo nusenga n’ibyaha byawe bizahanagurwa”.(Sir 27,2). “Uhoraho ababarira ibicumuro byawe byose, akakuvura indwara zawe zose” (Zab 103) “Nguko uko Data wo mu ijuru azabagirira, nimutababarira bagenzi banyu mubikuye ku mutima” (Mt 18,35). “Nyagasani, utubabarire ibicumuro byacu nk’uko natwe tubabarira abaducumuraho” (Dawe uri mu Ijuru). Izi nteruro zose ziri mu Ijambo ry’Imana ryo ku Cyumweru cya 24, zikaba zirararikira umuryango w’Imana kuzirikana kuburyo butuje ku mbabazi, k’ukubabarirana mu byishimo nta kuguna, nta ndishyi,nta nduru, nta n’inda y’umujinya. Imana itubabarira kenshi, ikatubabarira byinshi, n’iyo mpamvu yifuza ko iyo neza tugirirwa natwe twahora twibuka kuyigirira abandi.
Mu isomo rya mbere Mwene Siraki aradufasha kuzirikana kuri uko kubabarira abavandimwe adusaba kutagira inzika: “Umuntu urakarira undi akaritsira, yasaba ate Uhoraho ngo amurokore?” Kugira inzika, kuritsira no gushaka kwihimura no kwihorera, Mwene Siraki aratubwira ko bisibira amayira ubyimika mu mutima we kandi bigatuma n’imishyikirano yo kwiyunga no kumvikana n’umuvandimwe idashoboka. Kubana n’abavandimwe neza, kububaha no kubumva mu ntege nke zabo aho kubaha rubanda no kubavumira ku gahera, ni uguha Imana umwanya wo kutubuganizamo ubuntu n’ubumuntu, ni ukuyiha uburyo bwo kugira ngo natwe ibone uko itubabarira.
Uku kubabarira Matayo nawe akugarukaho. Ku cyumweru gishize, yatubwiraga uko tugomba gukosorana bya kivandimwe. Matayo yatweretse ko umuvandimwe akomeye kandi ko akwiye kwitabwaho no guhabwa icyubahiro cye, ko iyo atumvise impanuro ari byiza gushaka undi muvandimwe mukamwumvisha ko arimo yikebera inyama itamirika, byakwanga umuryango ugakorana kuko nta wigira.
Kuri iki Cyumweru Matayo arakomeza disikuru ye atubwira ukubabarira mugenzi n’umuvandimwe wacu. Kugira ngo Yezu atwumvishe ko amagambo ye agomba kumvwa kandi akitabwaho, arifashisha umugani w’umwami n’umugaragu wari umurimo umwenda, akanatubwira imyitwarire y’umugaragu mubi wababariwe nyamara ntababarire mugenzi we wari umurimo umwenda. Mu kuducira uyu mugani, Yezu arifuza kutwereka uburyo abantu turi ba ntibibuka. Umugaragu yari abereyemo umwami amatalenta ibihumbi cumi, aratakamba kuko atari afite ubwishyu, arababarirwa, bigera n’aho shebuja amurekeye uwo mwenda kubera impuhwe yamugiriye. Ariko bidaciye kabiri, nyir’ukugirirwa impuhwe, yibagirwa ineza n’impuhwe yagiriwe, ahuye n’uwari umurimo umwenda w’amadenari ijana, amuta k’umunigo maze agera aho aba ntampuhwe. Ibi biragaragaza aho muntu ashobora kugera atitonze, ngo amenye ko umuntu ari nk’undi. Yari afitiye umwenda uremereye umwami, atakambye agirirwa impuhwe, none we ntashobora kugirira impuhwe mugenzi we wari umurimo udufaranga duke! Kuki muntu yumva ko agahwa kari k’uwundi ariko gahandurika? Kuki muntu atigishwa n’ubugira neza n’impuhwe agigirirwa ahubwo akarushaho kugirira nabi abavandimwe?
Kwibuka ineza tugirirwa, guhorana mu mutima wacu aya magambo ya Pawulo: “nta n’umwe muri twe ubereyeho we ubwe, kandi nta n’umwe upfira we ubwe. Niba turiho tubereyeho Nyagasani; niba kandi dupfuye dupfira Nyagasani. Twabaho, twapfa, turi aba Nyagasani”, ubanza wenda byatuma turushaho kuzirikana ko mugenzi wacu afite ibibazo nk’ibyacu, ko uko mbabara ariko n’umuvandimwe Imana yampuje na we kuri iyi ngo tugendane ariko ababara kandi akeneye kwitabwaho no kumvwa. Kwigira kuri Yezu We ufite umutima utuza kandi ukoroshya, bizatuma twihata kumwiga ingiro n’ingendo maze twirinde kubabaza abavandimwe no kumva ko ari twe turiho gusa. Nundi akeneye kubaho, no kwitabwaho. Sinjye njyenyine uriho, sinjye njyenyine Kristu yapfiriye, sinjye njyenyine ugize umuryango w’Imana n’abantu, ahubwo muntu abaho kubera ko n’abandi bariho. Yezu arifuza rero ko twababarira nk’uko atubarira nta mananiza nta n’inzika, tujye duhora twibuka ko twese turi abanyabyaha babariwe n’Imana, maze amagambo ya Mutagatifu Agusitini ajye atuyobora: “Twarababariwe, none natwe nitubabarire”.


text:
Kamonyi: Ababonye inkunga Leta igenera abatishoboye bahamya ko bagize impinduka mu mibereho
Umwe mubagezweho n’inkunga zitangwa na leta Umwe mubagezweho n’inkunga zitangwa na leta Abagenerwabikorwa ba Gahunda ya Gira inka n’aba gahunda y’iterambere ry’umurenge VUP, bo More...
Rwanda | Huye : Muri Mukura ntibishimiye ibyiciro by’ubudehe bashyizwemo
Abaturage bo mu Murenge wa Mukura ho mu Karere ka Huye bamaze gutanga amafaranga y’ubwishingizi bwo kwivuza bwa Mituweri baracyari bakeya. Bavuga ko impamvu yo kudatanga aya mafaranga ari uko batishimiye More...
GISAGARA: Residents praise benefits from Ubudehe programme
The agricultural production and togetherness are some of the benefits of Ubudehe program in which residents of Sabusaro cell in Kansi sector in Gisagara District are enjoying People who are in Ubudehe program in More...
GISAGARA : UBUDEHE BWABAGEJEJE KU MUNEZERO
Umusaruro w’ubuhinzi, ubworozi n’ubusabane ni byo abaturage bo mu mudugudu wa Nyarunazi, Akagari ka Sabusaro mu Murenge wa Kansi, Akarere ka Gisagara bishimira ko bagejejweho na gahunda y’ubudehe. Abaturage More...